Status Kosova u Donbasu - Srpsko-ruski odnosi - Nedeljnik Vreme\nPutinovo pozivanje na odluku Međunarodnog suda pravde o legitimnosti proglašenja kosovske nezavisnosti pokušao je da objasni pred srpskom javnošću samo ruski ambasador Bocan-Harčenko. Nije dobio priliku da to učini na nekom zvaničnom sastanku, već se morao zadovoljiti gostovanjem na TV Insajderu\nIzreka “Sudbina ništa ne dodeljuje doveka” mogla bi se dobro primeniti na odnose koje je Srbija imala sa zvaničnom Rusijom. A još više na poziciju u kojoj se njena vlast našla nakon napada Rusije na Ukrajinu – naročito u poslednjih desetak dana. Predsednik Srbije Aleksandar Vučić je prvih dana marta to formulisao na sledeći način: “Sve što smo živeli do juče, mislili i znali, odjednom više ne liči na ono što poznajemo danas.” U tom kontekstu je i dodao da danas postoji manje neko ikada razumevanja za poziciju Srbije bilo gde u svetu.\nNeko od Vučićevih savetnika bi mogao da mu pomogne u pripremi govora sugestijom da je manjak razumevanja prema srpskoj politici sedenja na dve stolice pomalo licemeran s obzirom na, blago rečeno, suptilan odnos koji su donedavno praktikovale prema Ruskoj Federaciji i Putinu lično i neke članice Evropske unije. Osim toga, Srbija se pridružila velikoj većini članica Ujedinjenih nacija u osudi ruskog napada na Ukrajinu, kao i prilikom glasanja o prestanku članstva Ruske Federacije u Savetu za ljudska prava UN. Ipak, po tvrđenju iz nekih izvora u oba slučaja su tome prethodili telefonski razgovori Vučića sa Putinom.\nRazlog za sve manje razumevanje srpske pozicije je, dakle, u nečem drugom, i ne sastoji se u već maltene svetski poznatom rusofilstvu i putinofilstvu. Uostalom, slično je i u Crnoj Gori (članici NATO-a) i Bugarskoj (članici EU i NATO-a). Obožavanje Putina ili barem široke simpatije prema ruskom predsedniku bile su prisutne i na Zapadu. Razlog nerazumevanja Srbije krije se u reakciji na invaziju Ukrajine kako državnih organa tako i dobrog dela njene javnosti.\nNaime, Vučić je potvrđujući podršku teritorijalnom integritetu i suverenitetu Ukrajine pravdao uzdržavanje Srbije od pridruživanja sankcijama jakim ekonomskim vezama sa Rusijom, pretežno proruskim javnim mnjenjem, kao i snažnim ruskim uticajem u Srbiji (ne precizirajući na šta misli). Što se tiče ekonomskih veza, potpuno je jasno da se one, osim gasa, smanjuju do minimuma gubitkom kopnene veze između dveju zemalja, a da se i ne govori o uticaju već uvedenih zapadnih sankcija i prognoziranog pada ruske privrede. Prorusko pak javno mnjenje zajedno sa nekim ministrima Vučić je i sam stvarao preko kontrolisanih medija koji su godinama glorifikovali Putinovu moć.\nNormalno je da su u ovako komplikovanoj situaciji dodatni interes izazivali sastanci srpskih zvaničnika sa ambasadorom Ruske Federacije u Beogradu Aleksandrom Bocan-Harčenkom. U saopštenju sa susreta ambasadora sa srpskim ministrom unutrašnjih poslova Vulinom verovatno nikoga nije iznenadila uobičajena zahvalnost Vulina na podršci Rusije za očuvanje celovitosti Srbije, blokadi u Savetu bezbednosti UN svojevremenog britanskog predloga rezolucije o Srebrenici, kojom bi “na sramotu i porugu istini srpski narod bio proglašen prvim genocidnim narodom u istoriji sveta” (mada u nacrtu nema ni reči ni o Srbiji, ni o Srbima), a ni njegova naglašena konstatacija da policije i druge bezbednosne strukture Srbije i Ruske Federacije imaju izuzetnu saradnju (ma šta to značilo u ovim okolnostima). Iznenađenje je pre moglo izazvati to da je na fotografijama sa susreta srpski ministar izgledao kudikamo radosniji nego sam ambasador.\nSastanak sa ambasadorom samog predsednika Vučića, formalno povodom upućivanja čestitki povodom reizbora srpskog predsednika, bio je kudikamo uzdržaniji, što se vidi iz prilično kratkog i suvog obaveštenja, a naročito iz formulacije da je ambasador “…tokom sastanka govorio o tome kako Rusija vidi sukob u Ukrajini”.\nMeđutim, moglo bi se reći da ono što zbilja radikalno razlikuje Srbiju od drugih zemalja i što najviše doprinosi, kako je sam predsednik Vučić rekao, slabljenju razumevanja za nju u svetu, predstavlja reakcija na invaziju Rusije na Ukrajinu. “Napolju” je bila dobro uočena i nesrazmera u brojnosti učesnika skupova za podršku Rusije i Ukrajine u korist ovih prvih, a još markantniju ulogu su odigrale objave na socijalnim mrežama, gde su se poklapali čak i trendovi. Naime, ako su u prvom periodu “specijalne vojne operacije” ruski korisnici tih mreža masovno negirali i proglašavali fejkovima saopštenja o razaranjima i zločinima koje je ruska vojska činila u Ukrajini, u daljem toku, kada je to postalo nesporno, počeli su u sve većem broju da reaguju po modelu “to su i zaslužili, treba slistiti te naciste do kraja”, i u tome su ih vremenski verno pratili njihovi i srpski podržavaoci.\nVELIKA I MALA BRAĆA\nPreokret se dogodio 28. aprila, dva dana nakon što je na sastanku sa generalnim sekretarom UN Guterešom ruski predsednik, pravdajući priznanje nezavisnosti Donjecke i Luganske oblasti od strane Rusije koje su 2014. godine proglašene za tzv. “narodne republike”, pozvao se na svojevremenu odluku Međunarodnog suda pravde o legitimnosti proglašenja kosovske nezavisnosti. Uobičajeno, taj preokret je prvo obznanjen na stranicama srpskih tabloida, pa se skoro dvodnevno zakašnjenje ne čini slučajnim – trebalo je vremena da se na jednom drugom mestu osmisli kako sama izjava ruskog predsednika tako i način na koji će biti prezentovana srpskoj javnosti, a ne čini se slučajnim ni to da su najoštriji naslovi osvanuli baš u medijima koji su do toga najradikalnije branili ruske stavove i glorifikovali Putina.\nTeško je poverovati da u međuvremenu nije bilo direktnih kontakata između najviših srpskih i ruskih zvaničnika, ali je javno Putinov potez pokušao da objasni pred srpskom javnošću samo ruski ambasador Bocan-Harčenko. On nije dobio priliku da to učini na nekom zvaničnom sastanku, već se morao zadovoljiti gostovanjem na TV Insajderu koji čak nema nacionalnu frekvenciju.\nBocan-Harčenko je mogao da kaže samo to da nema nikakvih signala da Ruska Federacija može da promeni odnos prema kosovskom pitanju, kao i da jednostrano i neligitimno proglašenje nezavisnosti Kosova ne treba dovoditi u vezu sa otcepljenjem Donbasa, jer su se građani Donjecke NR i Luganske NR na referendumu izjasnili za otcepljenje od Ukrajine, što sa Kosovom nije slučaj. Stiče se čudan utisak da je time direktno protivrečio svom predsedniku koji je odluku o priznanju nezavisnosti tih republika obrazložio baš odlukom Međunarodnog suda pravde kojom je proglašenje kosovske nezavisnosti oglašeno kao legitimno. Još veće čuđenje izaziva to da ambasador pre ovog važnog nastupa očigledno nije izvršio odgovarajuće provere, jer bi u protivnom ustanovio da je referendum o nezavisnosti Kosova bio održan još u septembru 1991. godine, da nije bio ometan od strane Miloševićevog režima i da njegovi rezultati nisu bili priznati nigde u svetu (sem od strane Albanije), baš kao ni rezultati referenduma o nezavisnosti donbaskih republika.\nPrimera iz rusko-srpskih odnosa kojima se potvrđuje stara istina da velike države u odnosima sa “malom braćom” prate samo svoj interes bilo je i ranije. Tako je bilo i 1813. godine, kada Rusija, tada na vrhuncu svetske moći nakon pobede nad Napoleonom, nije pribegla u pomoć prilikom gušenja Prvog srpskog ustanka, jer su je vezivale odredbe ugovora koji je uoči francuske najezde u Bukureštu sa Tuskom potpisao niko drugi no feldmaršal Kutuzov.\nSada je red za odgovor na Vučiću, koji je svoje obraćanje javnosti “o budućnosti Srbije” najavio za 6. maj i, mada je svekolika pažnja usredsređena na očekivano pridruživanje Srbije zapadnim sankcijama protiv Rusije, iz mnoštva razloga radi se o mnogo značajnijem pitanju – kakav će biti njen 21. vek.


Teorija muzike - Wikipedia\nTeorija muzike (eng. music theory i fr. théorie de la musique) nauka je koja se bavi tumačenjem muzičkih elemenata i pravila te zakona po kojima se oni primenjuju prilikom stvaranja i izvođenja muzičkih dela, od čije prakse je ta nauka i nastala.\nSvi elementi teorije muzike su ujedno i nastavni predmeti u nižim i srednjim muzičkim školama i na muzičkim akademijama - fakultetima jer su u tesnoj vezi sa živom muzičkom praksom.\nKontrapunkt, nauka o vođenju glasova, gde su oni ravnopravni i relativno samostalne melodijske linije (polifoni ili kontrapunktski slog je horizontalno orijentisan).\nMuzički oblici, oblici koje kompozitor izabire da bi u njima prikazao svoj unutarnji svet.\nAkustika, nauka o zvuku, deo fizike.\nMetrika, nauka koja pčroučava odnos naglašenih i nenaglašenih tonova i ritam, tok tonova različitog vremenskog trajanja.\nOrkestracija, raspisivanje muzičkog dela u deonice za pojedine muzičke instrumente (za orkestar) i to prema zakonima orkestracije, vodeći računa o zvučnim i tehničkim mogućnostima instrumenata, njihovin karakterima i opsezima.\n↑ Radivoj Lazić - V. Peričić, Osnovi teorije muzike\n↑ Vlastimir Peričić, Harmonija I i II\n↑ Vlastimir Peričić, Vokalni kontrapunkt\nOva stranica je zadnji put izmijenjena 14:14, 8 august 2018.


Vaderetro antispam | Stormshield\nFilter spam-a sa prioritetizacijom\nVade Retro: kompletno rešenje za e-poštu\nSvaki provajder može ponuditi filtere za spam i antivirusnu zaštitu mail attachment-a. Današnji pristup zaštiti poštanskog saobraćaja zahteva kompleksniji pristup.\nTehnologija Vade Retro koja je ugrađena u Stormshield proizvode nudi jedinstven način nadzora spam-a, odnosno ocenu prioriteta pošte i da na taj način odvaja spam poruke i one koje su za biznis manje značajne. UTM Firewall štiti od spam-a i zlonamernih programa, isto tako može da ukloni reklamne poruke ili ih razdvoji od važnog poštanskog saobraćaja.\nStormshield zaštita za e-poštu nudi sveobuhvatan pristup sa filtriranjem svih zlonamernih programa (na raspolaganju je i Kaspersky Anti-Virus), identifikacijom i zaustavljanjem pretnji preko pošte, filtriranjem phishing-a i drugih poruka i na taj način razdvaja važne poslovne izveštaje od reklamnih poruka.\nFiltriranje oglasa Pomoću prioritetne obrade poruka moguće je ukloniti dnevne oglase iz vašeg mailbox-a. Takve poruke možemo da blokiramo, da ih usmerimo u spam mailbox ili ih pak označimo prema potrebama korisnika.\nNeograničen spam filter\nPrednost Stormshield UTM Firewall uređaja je neograničeno licenciranje email zaštite na isti način kao i kod svih ostalih ključnih komponenti. Tako antispam zaštita štiti svaki vaš server i mailbox unutar interne mreže bez obzira na broj korisnika ili poštanskih poruka. I u slučaju povećanja poštanskog saobraćaja ili većeg broja korisnika garantujemo vam istu cenu i visok nivo zaštite.


Koje lekove protiv bolova trudnice ne bi trebalo da uzimaju - Bebac.com\n24.05.2022. / Izvor: b92.net\nIbuprofen i aspirin ne bi smeli da se uzimaju posle 30. nedelje trudnoće\nBroj žena koje su u trudnoći uzimale tablete protiv bolova udvostručio u razdoblju od 2008. do 2015. godine, pokazalo je istraživanje.\nOko 30 do 80 odsto žena širom sveta uzima tablete protiv bolova kako bi ublažile simptome koji mogu da se jave tokom trudnoće, a to su grip, groznica ili reumatološka stanja. Ipak, ne preporučuju se upotreba svih lekova bez konsultacija s lekarom.\nTokom perioda od 30 godina praćene su trudnoće više od 151.000 žena, a istraživači su analizirali medicinske podatke onih koje su uzimale pet uobičajenih tableta protiv bolova: paracetamol, ibuprofen, aspirin, diklofenak i naproksen. Kako je istraživanje pokazalo, šanse da se kod žena koje tokom trudnoće koriste tablete protiv bolova razviju komplikacije veće su za 50 odsto u odnosu na trudnice koje ih nisu koristile.\nIako su regulatorna tela rekla da je paracetamol siguran za trudnice, upozorili su da nesteroidni protivupalni lekovi (NSAR), poput ibuprofena i aspirina, ne bi smeli da se uzimaju posle 30. nedelje trudnoće.\nNaučnica Ekaterini Zafeiri sa Univerziteta u Aberdinu rekla je da bi buduće majke, pre uzimanja lekova bez recepta, uvek trebalo da zatraže savet lekara.\n— U svetlu onoga što smo otkrili u istraživanju, lakoća pristupa lekovima bez recepta, u kombinaciji sa mnoštvom informacija i dezinformacija na internetu, razlog je za brigu — izjavila je Ekaterini Zafeiri.\n— Ovo se posebno odnosi na odluke o uzimanju lekova tokom trudnoće bez saveta lekara — dodala je.\n— Trebalo bi upozoravati da je uzimanje paracetamola u kombinaciji sa nesteroidnim protivupalnim lekovima povezano sa većim rizikom od komplikacija, pa bi trudnice uvek pre uzimanja lekova trebalo da zatraže savet od lekara ili od babice — tvrdi ona.\n— Smatramo da je izuzetno važno da trudnicama bude dostupno više stručnih saveta — zaključila je.


Rusija pravi platformu za ultrapouzdan kvantni internet - Sputnjik Srbija\n10:28 13 Jul 2020\n15:03 30.04.2020 Preuzmite kraći link\nU taj projekat biće investirano 300 miliona rubalja (oko 3.788.000 evra). Prvi klijenti platforme mogu biti finansijske organizacije, državne korporacije, proizvodna preduzeća i infrastrukturni objekti.\nKvantna kriptografija omogućiće najviši stepen zaštite prenosa podataka koji su danas dostupni.\nPlatforma će omogućiti prenos poverljivih informacija različitih vrsta i obima, saopštila je „RVK“ za list „Izvestija“.\nDirektorka Centra za naučno poslovno partnerstvo pri ITMO Univerzitetu Vladlena Serebrjakova rekla je da će pilot zona za uvođenje platforme biti pokrenuta 2021. godine na infrastrukturi „Ruskih železnica“.\nVlada je tokom leta 2019. godine odlučila da RŽD budu odgovorne za razvoj tehnologije kvantne komunikacije u zemlji i potpisala je obavezujući sporazum sa tom kompanijom.\nPlatforma za pouzdan internet i bezbednost informacija\n„Kvantna komunikacija je jedan od najperspektivnijih pravaca za osiguravanje bezbednosti informacija“, izjavio je profesor Moskovskog fizičko-tehničkog instituta (MFTI) i šef naučne grupe Ruskog kvantnog centra Aleksej Fjodorov.\nUz pomoć kvantne komunikacije može se garantovati poverljiva distribucija kriptografskih ključeva između udaljenih korisnika. Glavnu prednost kvantnog interneta u odnosu na obični predstavlja visok nivo zaštićenosti. Novi tip komunikacije razvija se u mnogim zemljama sveta, uključujući Rusiju.\nRuska državna kompanija za telekomunikacije „Rostelekom“ objasnila je da se za razmenu ključeva za šifrovanje u tehnologiji koriste pojedinačni fotoni (kvanti), čije se stanje nepovratno menja čim neko pokuša da ih „pročita“. Stoga će svaki pokušaj presretanja biti odmah otkriven i sprečen.\ninternet, platforma, Rusija


Dodik: BiH je u teškoj krizi, Republika Srpska ima pravo na potez - 27.08.2019, Sputnik Srbija\nDodik: BiH je u teškoj krizi, Republika Srpska ima pravo na potez\nBosna i Hercegovina se nalazi u teškoj političkoj krizi, a ukoliko ne bude Saveta ministara Republika Srpska ima prava na svoj potez, poručio je srpski član... 27.08.2019, Sputnik Srbija\n15:49 27.08.2019 (Osveženo: 03:54 26.08.2021)\nBosna i Hercegovina se nalazi u teškoj političkoj krizi, a ukoliko ne bude Saveta ministara Republika Srpska ima prava na svoj potez, poručio je srpski član Predsedništva BiH Milorad Dodik, nakon neodržane sednice tog tela na kojoj je trebalo da se razgovara o kandidatu za predsedavajućeg Saveta ministara.\nDodik je u obraćanju brojnim novinarima u Predsedništvu BiH podsetio da su evropski zvaničnici poručili da BiH mora što pre da formira vlast na svim nivoima kako bi nastavila put ka kandidaturi za članstvo u EU.\n„Verovao sam da je to moguće, ali to se nije desilo. Rešeno je pitanje rominga koji je bio jedan od uslova, ali vlast nije formirana. Nakon održanih izbora očekivalo se da će se pristupiti formiranju svih organa, ali je došlo do destrukcije u sprovođenju rezultata izbora“, rekao je Dodik na konferenciji za medije koju je RTRS prenosila uživo.\nSavet ministara trebalo je da bude formiran još u decembru prošle godine, istakao je Dodik i ocenio da opstrukcije formiranja tog saveta predstavljaju kršenje zakona i uzurpaciju prava srpskog naroda u BiH.\nOn je podsetio i da je član Predsjedništva BiH Željko Komšić za člana tog tela u kojem predstavlja hrvatski narod izabran bošnjačkim glasovima.\nSrpski član Predsedništva BiH je naglasio da su stvoreni svi zakonski uslovi za imenovanje kandidata za predsedavajućeg Saveta ministara i da je Komšić to danas potvrdio.\n27 Avgust 2019, 14:23\nDodik je naveo da su Komšić i bošnjački član Predsedništva Šefik Džaferović odmah na početku današnje sednice rekli da neće podržati Zorana Tegeltiju kao kandidata za predsedavajućeg.\nDodik je poručio da neće dozvoliti da se Srpskoj uskraćuju prava, što SDA čini.\n„Rok važenja sporazuma tri lidera je 5. septembar. Nećemo dozvoliti da se Srbima uskraćuju politička prava. Naši pokušaji su bili takvi da se formira vlast bez ikakvih uslovljavanja. Sve ovo znači da nam nisu ni potrebne zajedničke institucije“, istakao je Dodik i poručio da njegova politika nije uzurpacija prava Bošnjaka i Hrvata, već odbrana Republike Srpske.\nUkoliko ne bude Saveta ministara, Republika Srpska ima pravo na svoj potez, upozorio je srpski član Predsedništva BiH.\n„Ne mislim da BiH dobro funkcioniše, ona vrlo loše funkcioniše i ona je u permanentnoj krizi. Da smo u ustavnim okvirima i da nije bilo međunarodnog mešanja, BiH bi već odavno imala formiranu vlast“, rekao je Dodik, preneo je Tanjug.


Crveni križ/krst općine Tuzla potaknut inicijativom Međunarodne Federacije Društava Crvenog križa i Crvenog polumjeseca (IFRC), u subotu, 14. septembra obilježio je Svjetski dan prve pomoći. Bila je to ponovo prilika da se ukaže na važnost pružanja prve pomoći kao prvog i najvažnijeg koraka u spašavanju ljudskih života.\nBudući da saobraćajne nesreće predstavljaju veliki svjetski problem s velikim socijalnim i ekonomskim posljedicama, Međunarodna Federacija odabrala je "Prvu pomoć i sigurnost na cestama" za temu ovogodišnjeg Svjetskog dana prve pomoći i preporučila nacionalnim društvima Crvenog križa da Svjetski dan prve pomoći posvete promovisanju odgovornog ponašanja u saobraćaju i poticanju građana na učenje vještina prve pomoći.\nVodeći se preporukama MFCK, Crveni križ/krst općine Tuzla je u saradnji sa MUP TK, saobraćajnom patrolom Policijske stanice Centar realizovao simulaciju sobraćajne nesreće na sjevernoj magistrali u neposrednoj blizini stare zgrade JU Muzičke škole Tuzla a s ciljem praćenja da li će vozači stati i pružiti prvu pomoć unesrećenim osobama.\nMladi Crvenog križa/krsta općine Tuzla anketirali su vozače o osnovama pružanja prve pomoći, te su im dopunili kutije prve pomoći sa sanitetskim materijalom.\n11,819,831 unikatnih posjeta


Usvojen izveštaj o izvršenju budžeta | TV KANAL 9 NOVI SAD\nNaslovna EMISIJE Usvojen izveštaj o izvršenju budžeta\nPrihodi u gradskom budžetu za prvih devet meseci ove godine izvršeni su skoro u planiranom obimu, dok su rashodi u visini od oko dve trećine od planiranih. Ovo stoji u izveštaju koji je danas podržao Savet za budžet i finansije i uputio ga Skupštini Grada Novog Sada na razmatranje.\nPrihodi i primanja budžeta Grada Novog Sada, sa prenetim neutrošenim sredstvima iz ranijih godina, ostvareni su u prvih 9 meseci ove godine u iznosu od gotovo 22 milijarde dinara, što predstavlja skoro 97% odsto sredstava planiranih za taj period.\nUkupni rashodi i izdaci budžeta od januara do septembra izvršeni su, međutim, u iznosu od nešto većem od 15 milijardi što je 67,7 odsto u odnosu na planove.\nU izveštaju stoji i da je u periodu januar-septembar 2020. godine ostvaren ukupni fiskalni suficit u iznosu od 2 milijarde i 774 miliona dinara. Poređenja radi, grad je prošle godine prihodovao 22 milijarde dinara, dok su rashodi bili 14 milijardi, odnosno 48 odsto planiranih za celu godinu. O prihvaćenom Izveštaju raspravljaće odbornici i odbornice na narednoj sednici Skupštine Grada Novog Sada.\nPrethodni tekstSavet za urbanizam o regulaciji površina\nSledeći tekstNa današnji dan, 25. novembar


Karte za koncert Saše Matića kao i za koncert Seke Aleksić nabavite na vreme! | Beograd Noću\nKarte za koncert Saše Matića kao i za koncert Seke Aleksić nabavite na vreme!\nBeograd, Koncerti, Najave, vesti • 03. Februar 2018.\nProvedite se uz Sašu Matića za dan žena! Svoju kartu obezbedite na vreme putem našeg portala Beograd Noću!\nVeć dve decenije, Saša Matić važi za jednog od najboljih pevača na našoj muzičkoj sceni, koji je taj imidž izgradio zahvaljujući svom velikom profesionalizmu, harizmatičnosti, dobrim pesmama i izvanrednom i jedinstvenom glasu. Drugi po redu Sašin koncert u Štark (ex Beogradskoj) Areni gde se opet očekuje rekordna posećenost, bice SPEKTAKL nalik onome od pre dve godine, kada je Arena bila rasprodata 20 dana pred 8.mart, a opet bice sačinjena potpuno novim segmentima produkcije kako svetlosne tako i zvučne koja do sada nije viđena na našim koncertima.\nDa li ste spremni za još jedan spektakl koji se održava u Štark (ex Beogradskoj) Areni gde se svakako očekuje rekordna posećenost. Naime reč je o drugom solističkom koncertu Seke Aleksić koja važi za jednu od najboljih pevačica na našoj muzičkoj sceni. Svoju ulaznicu obezbedite putem našeg portala Beograd Noću!\nKoncert je zakazan za 14. april ove godine, koncert koji će po mnogo čemu biti jedinstven i autentičan, predstavljaće promociju poslednja dva albuma „LEK ZA SPAVANJE“ i „KOMA“. Pevačica je svoju publiku pred veliki koncert obradovala i novim singlom pod nazivom "FOLIRANT" kao i spotom za isti.


Titovi dugovi stigli na naplatu - OGLASNA TABLA - INFO\n16 септембра, 2019 0384\nIz budžeta Srbije jutros je isplaćeno 11,5 miliona evra, a za šest dana biće isplaćeno još čak 69,7 miliona evra, i sve to po osnovu zajmova koje su Titovi premijeri uzimali od svetskih kreditora tokom sedamdesetih i osamdesetih godina, saznaje „Blic Biznis“.\nReč je o delu kredita koji su Milka Planinc i Veselin Đuranović uzimali u vreme bivše SFRJ od Pariskog kluba i Svetske banke, a čija poslednja rata dospeva 2041. odnosno 2031. godine.\nPreciznije, jutros je na naplatu došlo 11,9 miliona evra po osnovu zajma od Svetske banke, odnosno njenog ogranka Međunarodne banke za obnovu i razvoj (IBRD), 9,4 miliona evra po osnovu glavnice i 2,18 miliona po osnovu kamate.\nSrbiji 22. septembra na naplatu dolazi dodatnih 69,74 miliona evra po osnovu kredita uzetog pre oko 40 godina od Pariskog kluba poverilaca, 54,1 milion evra po osnovu glavnice i 15,6 miliona po osnovu kamate.\nSrbija je, inače, tokom ove godine, plaćala i kredite koje je uzimala od Kuvajta u periodu od 1984. do 1989. godine, a reč je o tačno 20,2 miliona evra, navodi „Blic Buznis“.\nU Narodnoj banci Srbije su potvrdili te podatke i za „Blic Biznis“ su ranije rekli i da država u ovoj godini mora da otplati nešto više od 202 miliona evra dugova iz perioda sedamdesetih i osamdesetih godina dvadesetog veka. U centralnoj banci su dodali i da po osnovu starih dugova Srbija redovno otplaćuje i obaveze prema Kuvajtu i Kini.\nTokom sedamdesetih i osamdesetih godina Srbija se zadužila za ukupno 8,8 milijardi evra. Od Pariskog kluba je uzeto 3,8 milijardi dolara, od Londonskog 2,2 milijarde… Prethodnih godina u proseku je vraćano po oko 250 miliona evra, a ove godine na naplatu dolazi skoro 230 miliona.\nSrbija najviše duguje Pariskom klubu, 1,09 milijardi evra, kod koga se kao republika zejedničke države pre četiri decenije zadužila za ukupno četiri milijarde evra. Na drugom mestu je Svetska banka (700 miliona evra) odnosno njen ogranak IBRD, koji je u istom periodu odobrio Srbiji 1,8 milijardi, a kredite će još dugo otplaćivati i Kini (15,9 miliona) i Kuvajtu (253,1 milion).\nPoslednji dolar Hrvati su Pariskom i Londonskom klubu isplatili pre deset godina. Hrvatska je Pariskom klubu otplatila poslednju ratu od 192 miliona dolara 2008. godine, a Londonskom klubu ratu od 78 miliona, godinu dana kasnije.\nPoslednju ratu od ukupno 525 miliona dolara Slovenci su isplatili 1995. godine, potvrdili su za „Blic Biznis“ u slovenačkoj centralnoj banci.\nGurmanski putevi vode u selo Mačkat\nMuzej „Staro selo“ Sirogojno: Program za leto 2020.


Danas je 24. godišnjica od formiranja Armije RBiH – Haber.ba\nDanas je 24. godišnjica od formiranja Armije RBiH\nDanas će biti obilježena 11. godišnjica 2. pješadijskog puka Oružanih snaga BiH i 24. godišnjica od formiranja Armije Republike BiH.\nArmija RBiH - RTV Slon\nSvečanost obilježavanja godišnjice jedinice koja baštini tradiciju armije koja je najzaslužnija za opstanak Bosne i Hercegovine, tradicionalno se održava u kasarnama širom Federacije, piše “N1 BiH“.\nArmija Republike BiH branila je teritorijalni integritet i cjelovitost države BiH, branila je pravo da svi živimo u ovoj zemlji – kazao je na prošlogodišnjoj svečanosti predsjedavajući Predsjedništva Bakir Izetbegović.\nDanas, više od dvije decenije nakon rata, Oružane snage BiH sudjeluju u nekoliko vojnih misija u svijetu.\nTeme:24. godišnjica, Armija RBiH, Armija Republike Bosne i Hercegovine, svečanost\nPreminuo Nijaz Velagić Čedo, heroj 505. viteške brigade i Armije RBiH\nŠefik Džaferović: “Uloga Armije Republike BiH bila je časna i trebamo se ponositi njenim pobjedama”


Đukić i Milojević prelomili? (OČEKIVANI SASTAVI) - Sportske.net\nDa li ćemo biti svedoci istorijskog plasmana i Partizana i Crvene zvezde u ''evropsko proleće'', u razmaku od samo dva sata? Mogu li ove startne postave da ostvare njihove ciljeve\nOžegović najavio SPEKTAKULARNI scenario!Partizan - Atmosfera sve vrelija, ''Grobari'' i na treningu, najavljuju ''osvetu'', a šta reći za najavni spot?Miloje ZABRANIO euforiju: "Bez obećanja i bez opterećenja!"'Dečaci' sleteli u BeogradCrveno-beli stigli u Minsk, a tamo, 'Tri puta ura za Zvezdu!'\nDecenijama smo čekali na ovako nešto, a Crvena zvezda i Partizan su se ove sezone izborili za priliku da zajedno prezime u Evropi, što bi bio istorijski uspeh našeg klupskog fudbala i nova velika nada u neke bolje dane posle preduge, sumorne realnosti.\nZvezda, kao što znate, gostuje BATE Borisovu od 19 časova, a program se nastavlja dva sata kasnije u Humskoj, kada Partizan dočekuje švajcarski Jang bojs.\nOno što navijače za sada najviše zanima, jesu startne postave za koje će se odlučiti treneri Vladan Milojević i Miroslav Đukić.\nI jedan i drugi imaju određenih problema, crveno-beli će morati bez Nemanje Radonjića koji se povredio proteklog vikenda, a crno-beli bez Zorana ''Bambija'' Tošića zbog kartona i mladog napadača Đorđa Jovanovića koji ima problema sa povredom prepona.\nImajući to u vidu, utisak je da je već praktično poznato za koje igrače će se odlučiti treneri dva naša najbolja kluba.\nCrvena zvezda: Borjan - Stojković, Savić, Le Talek, Rodić - Donald, Krstičić - Srnić, Kanga, Milić - Boaći. Moguća je i još ofanzivnija opcija sa Pešićem uz Boaćija u špicu, ali veće šanse dajemo ovoj, nešto opreznijoj.\nPartizan: Stojković - Vulićević, Nemanja R Miletić, Mitrović, Nemanja G Miletić - Everton, Jevtović - Janković, Tavamba, Suma - Ožegović.\nJedini znak pitanja ovde bi mogao da se stavi iza imena Sejdube Sume, s obzirom da je imao problema sa povredom, ali on se oporavio i ovo mu je sjajna prilika da konačno pokaže da je pravo pojačanje za Partizan.\nDa čujemo i vaša mišljenja, da li očekujete ove, ili možda drugačije startne postave Partizana i Crvene zvezde?


Fener prekinuo katastrofalan niz, Mirotić i Higins utišali "Zelenu šumu", ASVEL pobijedio šampiona Evrope! - BIGportal.ba\n9 Novembra, 2019 9 Novembra, 2019 03\nKošarkaši Fenerbahčea pobedili su minhenski Bajern 90:82, u sedmom kolu Evrolige.\nIzabranici Željka Obradovića došli su do veoma važnog trijumfa, prvog posle tri poraza zaredom.\nŠampion Evrope iz 2018. godine utakmicu je prelomio u poslednjoj četvrtinu koju su dobili rezultatom 29:20.\nObojica su odigrali dobre mečeve, nekadašnji košarkaš Zvezde na terenu je proveo minuta i zabaležio je učinak od 10 poena (bez promašaja), dva skoka i pet asistencija, dok je bivši kapiten Partizana meč završio sa 14 poena (5/6) i sedam uhvaćenih lopti.\nGledali smo odličnu utakmicu u Istanbulu, košarkaši su se smenjivali u vođstvu 32 minuta, međutim u zavšrnici je domaći tim uspeo da prelomi koševima Meliha Mahmutolua.\nNajefikasniji u pobedničkom sastavu bio je Derik Vilijams sa 19 poena, Mahmutolu je ubacio 14, De Kolo 12, a Slukas 13 poena.\nKošarkaši Barselone pobedili su Žalgiris na gostovanju rezultatom 93:86 u sedmom kolu Evrolige.\nBarselona se oporavila od poraza protiv Armanija, prvog ove sezone, i vratila na deobu prvog mesta EL.\nTim Svetislava Pešića nije imao lak zadatak, Žalgiris je odlično parirao, ali na kraju nije uspeo da pobedi skupocenog protivnika.\nDomaćin je gubio tokom većine meča, ali uspeo da tokom treće četvrtine dođe do vođstva, ali je Barsa vratila prednost na svoju stranu.\nTokom poslednje deonice bilo je i +11 za goste iz Španije, od čega tim iz Kaunasa nije uspeo da se oporavi.\nDva igrača briljirala su u pobedničkom sastavu – Kori Higins je imao 27 poena (9/10 iz igre) i četiri skoka, a Nikola Mirotić 24 poena uz šest uhvaćenih lopti.\nNa drugoj strani najefikasniji bio je Zek Ledej sa 16 poena, a pratili9 su ga Marijuš Grigonis i Tomas Vokap sa po 14.\nOvo je četvrta pobeda za ekipu iz Liona, dok je CSKA pretrpeo drugi poraz.


OSCE i Stalna radna grupa za bezbjednost novinara obavješteni o napadu na urednika SNews-a – SNEWS\nBy SNews 13. Septembra 2020. 590\nIz Misije OEBS-a u Srbiji potvrdili su da je predstavnik te međunradno organizacije za slobodu medija (OSCE Representative on Freedom of the Media) obavješten o napadu na urednika informativnog portala SNews, Medina Halilovića, prošlog ponedjeljka u krugu OB Novi Pazar.\nKako je navedeno u informaciji predstavnika Misije OSCE u Srbiji Stalna radna grupa za bezbjednost novinara, koju čine visoki predstavnici tužilaštva, policije, novinara i medijskih udruženja, takođe je upoznata sa najnovijim incidentima.\n“Misija je angažovana u funkcionisanju ove grupe i pažljivo prati razvoj događaja u svim slučajevima koji se odnose na bezbjednost novinara u zemlji”, navedno je u dopisu upućenom urednika portala SNews Medinu Haliloviću.\nPodjećamo da je u prisustvu policije, urednika Halilovića, 7. septembra 2020. godine verbalno napao jedan muškarac, uputivši mu prijetnje smrću. To se desilo nakon što je Halilović pokušao da napravi par fotografija, u momentu kada su Ruždiju Šabotića, nakon započetog štrajka glađu, pokušavali da udalje sa klupe ispred Dječijeg odjeljenja OB Novi Pazar.\nSam čin napada obajvljen je u prenosu preko portla A1tv.net\nMedin Halilović je zbog verbalnog napada i prijetnji, kao i inertnog ponašanja policije, podnio prijavu Službi unutrašnje kontrole MUP-a Srbijie, Misiji OSCE u Srbiji, organizacijama za zaštitu ljudskih prava i novinarskim udruženjima.\nPolicija je u međuvremenu uzela izjave od N.M., Halilovića i još par lica i očekuje se postupanje nadležnog užioca.\nHalilović je, kako je izjavio, zbog činjenice da su mu prijetnje smrću upućene od nepoznatog muškarca u prisustvu policije , te drskosti verbalnog napada, najavio podnošenje privatne tužbe i oštetnog zahtjeva protiv N.M, ali i Esada Ikića i ostalih članova obezbjeđenja OB Novi Pazar koji su ga tog dana sprečavali u obavljanju novinarskog posla ispred Dijagnostičkog centra.\nTagovi: Medin Halilović Misija OSCE-a u Srbiji napad na novinara OSCE Representative on Freedom of the Media snews Stalna radna grupa za bezbjednost novinara\nU OB Novi Pazar četiri COVID pacijenta, u subotu pregledana 32 lica\nOd petka povratak u Srbiju uz pojačan nadzor, bez izolacije\nTrostruko ubistvo u Rasnu: Policija pronašla tijelo ubice


Dodik: Rusija je važan faktor očuvanja Dejtona - 11.12.2015, Sputnik Srbija\nPredsednik Republike Srpske Milorad Dodik izjavio je da se Rusija pokazala kao veoma važan faktor očuvanja poštovanja međunarodnog prava, za razliku od nekih... 11.12.2015, Sputnik Srbija\n14:54 11.12.2015 (Osveženo: 03:36 26.08.2021)\n10 Decembar 2015, 15:58\n„Republika Srpska ostaje u dobrim odnosima sa Rusijom. Smatrali smo da BiH ne treba da uvede sankcije Rusiji i pridruži se zapadnim zemljama i drago nam je da je Srpska odlučujuće uticala da se tako i desi“, rekao je Dodik novinarima u Banjaluci, prenosi agencija Srna.\nTime je, tvrdi Dodik, Srpska pokazala sposobnost da vodi politiku u skladu sa svojim interesima, koji su usmereni ka dobrim odnosima sa svima.\n„Konstatovali smo da je potrebno da ta saradnja bude nastavljena i da ona ne može da bude zaustavljena, bez obzira na poslovne izazove koji su mnogo drugačiji nego u periodu kada je ruski partner ovde dolazio i kupovao rafineriju“, naveo je Dodik.\nTokom sastanka bilo je reči i o tome na koji je način moguće pomoći privredi Republike Srpske da bi mogla biti prisutnija na tržištu Ruske Federacije, i to konkretnim vidovima pomoći i modelima za podsticaj proizvodnje i plasmana proizvoda.\nDodik je zahvalio Komitetu za pomoć generalu Ratku Mladiću, koji deluje u okviru ruske Dume, ohrabrujući ih da nastave projekte podrške i pomoći.\n„Razgovarali smo o temama vezanim za današnji međunarodni kontekst, pre svega terorizam. Rusija je jedna od najznačajnijih zemalja antiterorističke koalicije, a Republika Srpska, sa stanovišta potencijala koje ima, deo je te koalicije i mi smo, shodno našim mogućnostima, spremni na učešće u akcijama i svemu onome što je potrebno za eliminisanje terorističkih grupa“, napomenuo je Dodik.\nOn je rekao da je intenzitet borbe protiv terorističkih formacija na Bliskom istoku ojačan ulaskom Rusije i njenim akcijama u borbi protiv terorizma, što je vratilo optimizam gotovo svim ljudima koji su željni da se taj globalni problem reši.\n„Verujem da će Rusija odigrati važnu ulogu u antiterorističkoj koaliciji sve do uništenja takvih pojava koje su pretnja globalnoj stabilnosti i globalnom miru“, zaključio je Dodik.\nDorohin je u ime Ruske Federacije zahvalio Republici Srpskoj što je bila protiv uvođenja sankcija Rusiji, kao i za podršku borbi Rusije protiv terorističkih grupa u Siriji.\nOn je istakao da je sastanku prisustvovao i u funkciji predsednika Komiteta za podršku generalu Ratku Mladiću, i zahvalio je predsedniku Srpske na podršci koju pruža srpskim patriotama koje se nalaze u Haškom tribunalu.\n„Današnjem sastanku prisustvovao je i generalov sin Darko Mladić, koji vrlo dobro zna da sam tri puta bio u Haškom tribunalu kod generala Mladića, nakon čega su poboljšani uslovi u kojima se on nalazio“, rekao je Dorohin.\nOn je napomenuo da je letos grupa ruskih lekara bila u Haškom tribunalu gde je svedočila o zdravstvenom stanju generala Mladića, koje se, kako je naveo, mnogo pogoršalo zbog uslova u kojima boravi.\n„Sam Mladić nam se obratio s molbom da se prebaci na lečenje u Rusiju. Prikupljamo neophodna dokumenta i nadamo se da ćemo početkom sledeće godine ući u proceduru za prebacivanje Mladića na lečenje u Rusiju“, poručio je Dorohin.\nDorohin je dodao da je na sastanku bilo reči o tome kako očuvati funkcionisanje Republike Srpske unutar BiH prema Dejtonskom sporazumu, s obzirom na to da mnoge od stavki Dejtona danas ne funkcionišu.\n„Rusija će dati svestranu podršku Srpskoj u svim međunarodnim organizacijama, uključujući Savet bezbjednosti“, naglasio je Dorohin.\nDorohin je kao zamenik komiteta Državne dume za razvoj industrije dao svestranu podršku projektima vezanim za razvoj ove oblasti, navodeći da su razgovarali i o finansijskoj podršci Rusije Republici Srpskoj, kao i o iznosima kojima bi Rusija mogla da podrži ekonomiju Srpske.


Čadež: U Beogradu za vikend vakcinacija privrednika i iz Albanije i sa Kosova - Kosovo Online\nČadež: U Beogradu za vikend vakcinacija privrednika i iz Albanije i sa Kosova\n26. Mart 2021. • 13:51\nPrivredna komora Srbije objavila je da je u saradnji sa Vladom Srbije, obezbedila i 10.000 vakcina za privrednike i zaposlene iz regiona, a ovu mogućnost moći će da iskoriste i privrednici i njihovi zaposleni iz Albanije, ali i sa Kosova, prenosi Tanjug.\nPredsednik PKS Marko Čadež je istakao da će za vikend u Beogradu biti vakcinacija privrednika i njihovih zaposlenih iz BiH, Crne Gore, Severne Makedonije, Albanije kao i sa Kosova, koji žele da se zaštite od korona virusa.\nDirektor Kancelarije za IT i eUpravu Mihailo Jovanović je rekao da će se vakcinacija stranih državljana odvijati za vikend na Beogradskom sajmu i u Novom Sadu i naglasio da će vakcine biti besplatne.\nvakcina Korona Virus Privreda Marko Čadež PKS Region\nUkidanje obaveznog PCR testa za sve koji u Srbiju dolaze iz Severne Makedonije, Bosne i Hercegovine, Crne Gore, Albanije i Bugarske, još jedna dobra odluka za ekonomsku saradnju u regionu, ocenio je danas predsednik Privredne komore Srbije Marko Čadež, prenosi Tanjug.\nRukići: Odbili smo poziv Privredne komore Srbije da se privrednici regiona vakcinišu u Beogradu


„POVEŽI I PODRŽI“ PROJEKAT DIJABETOLOŠKOG SAVEZA SRBIJE - Vojvođanski novinar\nVesti Zdravlje Srbija\n„POVEŽI I PODRŽI“ PROJEKAT DIJABETOLOŠKOG SAVEZA SRBIJE\nmaj 14, 2020 maj 14, 2020 urednik\t0 Comments "POVEŽI I PODRŽI" PROJEKAT DIJABETOLOŠKOG SAVEZA SRBIJE\nU saradnji sa endokrinolozima/dijabetolozima i psihologom, Dijabetološki savez Srbije pokreće projekat pod nazivom „Poveži i podrži“, koji je osmišljen kao serija virtuelnih sastanaka sa idejom pružanja savetodavne stručne i psihološke podrške pacijentima obolelim od dijabetesa. Svedoci smo da su se u poslednja dva meseca kroz medije, putem društvenih mreža i drugih kanala komunikacija mogle pronaći pojedine informacije u vezi sa pandemijom virusa Kovid19 i dijabetesom. Međutim, i pored tačnih informacija pojavljuju se i neke netačne vesti koje mogu naškoditi osobama koje boluju od dijabetesa u ovom veoma osetljivom periodu.\nUpravo iz tih razloga uočena je potreba da se osobama koje boluju od dijabetesa pruže validne i sveobuhvatne informacije o rizicima infekcije, kako da se zaštite i šta da rade ukoliko se zaraze KOVID-19 virusom, i kako sebi da pomognu uz savet dijabetologa i psihologa. Osim dobijanja ovih informacija pacijenti će imati priliku i da postavljaju pitanja lekarima i psihologu. Zbog trenutne nemogućnosti odlaska na redovne kontrole kod svog lekara, ovakav vid komunikacije pomoći će da se premosti jaz koji je nastao usled KOVID-19 pandemije i na taj način dati neophodnu podršku osobama obolelim od dijabetesa.\nPrvi, od 18 sastanaka održao se u sredu, 13. maja u 18 časova, a informacije kako se priključiti sastanku, tačan raspored i satnicu ostalih sastanaka, mogu se dobiti preko zvanične Fejsbuk stranice Dijabetološkog saveza Srbije.\nDijabetološki savez Srbije je volonterska organizacija i jedina međunarodno priznata organizacija pacijenata sa dijabetesom u Srbiji i članica Međunarodne Dijabetes Federacije (International Diabetes Federation). Savez deluje na teritoriji čitave Srbije kroz lokalna udruženja. Zastupaju prava više od 710.000 osoba koje žive sa dijabetesom u Srbiji i trude se da kroz svoje aktivnosti podignu svest o dijabetesu i edukuju stanovništvo.\nProjekat se sprovodi uz podršku kompanija AstraZeneca i ADOC.\n← Muzej Vojvodine otvara vrata za posetioce\nPUTUJMO SRBIJOM- ZAVOJSKO JEZERO →


De Laurentis "dreši kesu", sve samo da Sari ostane! - Sportske.net\nDe Laurentis "dreši kesu", sve samo da Sari ostane!\nPredsednik Napolija preduzima korake koji će sjajnog stratega zadržati na "San Paolu".\nZidan danas dobio još jedan šamar, a PSŽ iza ćoška!Bejlu i Benzemi saopštena tužna istina?!Primera - Vodeći kvartet opravdao očekivanja, ludilo u trci za LE (PREGLED)Murinjovo najidealnije rešenje za Pogbu, Junajted stvara najmoćniji vezni red?!Ova petorica igrača traže da "pokvarena jabuka" ode iz Reala!\nČesto je pominjano da bi Mauricio Sari mogao da napusti Napoli na kraju tekuće sezone.\nRazlozi su jasni, uprava nije pokazala ambicije koje gaji italijanski stručnjak, tačnije oglušili su se o njegove želje na transfer pijaci, Napoli je i dalje lider u Seriji A, ali ekipa nije pojačana i bojazan je da bi to moglo da se promeni.\nIpak, predsednik klub je spreman da uradi sve u svojoj moći da aktuelna sezona ne bude i poslednja Sarijeva u Napulju, pa mu je tako spremio novi ugovor, ali i neka sjajna pojačanja.\nItalijanski strateg će dobiti ponudu da saradnju sa klubom produži do 2021. godine, sa platom od 3,5 miliona evra na godišnjem nivou, dok će dobiti i garancije da će ekipa biti adekvatno pojačana tokom leta.\nDva imena se već provlače po italijanskim medijima, kada su ta potencijalna letnja pojačanja u pitanju.\nPrvo je ni manje ni više nego fudbaler madridskog Reala, Karim Benzema.\nFrancuski internacionalac je na udaru navijača zbog jako slabih partija ove sezone, spekuliše se da igra svoje poslednje utakmice u dresu "Los Blankosa" i da će otići iz Madrida na leto.\nDe Laurentis će tako pokušati da ga ubedi da pođe koracima Gonazala Iguaina, koji je 2013. Madrid zamenio Napuljom.\nVidećemo koliko je to zaista realno, jasno je da bi Benzema pod palicom Mauricija Sarija mogao da zablista, ostaje samo da se vidi da li je spreman da se preseli pod Vezuv.\nDrugo ime, daleko realnije, je Aleks Grimaldo, o kom se zimus pisalo kao potencijalnom pojačanju Napolitanaca.\nBilo je priče i da je transfer između dva kluba i dogovoren i da će bivši igrač Barselone završiti na "San Paolu" narednog leta, ali zvanične potvrde o dogovoru Benfike i Napolija nije bilo.\nVidećemo kako će se sve odigrati, nema sumnje da bi sa ova dva pojačanja Napoli delovao daleko ozbiljnije.


Izvor: eKlinika.rs, 07.Feb.2021, 12:02\nLjudi koji žive sa HIV-om od sada imaju izbor, kada je u pitanju način lečenja – mogu da se odluče za novi tretman ili da nastave da uzimaju tablete svakog dana. Američka Uprava za hranu i lekove (FDA) odobrila je za upotrebu Cabenuva tretman, prvi ikada napravljen dugotrajni lek u vidu injekcija za obolele od HIV, koji će početi da se isporučuje veletrgovcima i specijalnim distributerima tokom februara.\nLek jednom mesečno, umesto svaki dan Lečenje Cabenuva tretmanom sastoji >> Pročitaj celu vest na sajtu eKlinika.rs << se od dva leka u vidu injekcija – cabotegravir, koji je razvio ViiV Healthcare i rilpivirin iz Janssena. Oba leka, u vidu injekcije, daju se na mesečnom nivou. Lekovi se daju kao intramuskularne injekcije u zadnjicu, tokom jedne posete lekara. Kako je najavljeno, FDA je takođe odobrila i Vocabria, oralnu verziju, pilule kabotegravira koju će ljudi morati da uzimaju svakodnevno, zajedno sa tabletama rilpivirina, mesec dana pre započinjanja novog režima lečenja, odnosno ubrizgavanja injekcija. Na ovaj način će se osigurati da oni HIV bolesni mogu da podnesu nove lekove pre nego što usvoje novi način lečenja.\nNema prenosa virusa na seksualne partnere Dr David Wohl, profesor na Institutu za globalno zdravlje i infektivne bolesti Univerziteta Severne Karoline, rekao je da ovaj novi razvoj leka nudi veliki napredak u lečenju HIV pozitivnih osoba. Napredak u inkluzivnijem zbrinjavanju obolelih, kao i koraci u istraživanju lekova značajno su se poboljšali, čak do te mere da osobe sa HIV mogu da žive dugo, zdravo, uz lekove koji im omogućavaju da postignu status koji ne može da otkrije njihovu bolest. To znači da će se, dok se pridržavaju redovnog antiretrovirusnog tretmana, virusno opterećenje HIV-a u njihovoj krvi biti na tako niskom nivou da virus više ne može biti otkriven. Takvi ljudi, kako je saopštio Centar za kontrolu i prevenciju bolesti, nisu u stanju da prenesu virus na seksualne partnere, na primer.\nSuočavanje sa stigmama – Ono što je jedinstveno u vezi sa HIV, a što to je različito od uzimanja tableta za dijabetes, na primer, jeste to, što nažalost postoji stigma koja je označena kao „život sa HIV“. Neke od stigmi su spoljašnje jer neki ljudi ne žele da drugi vide njihove tablete u ormariću sa lekovima ili u torbi – objašnjava dr Wohl i navodi da postoji i „unutrašnja stigma“ u smislu da je nekima izuzetno teško da se svakodnevno suočavaju sa HIV virusom, na šta ih podseća svakodnevno uzimanje tableta.\n– To može naterati ljude da imaju stigmu protiv sebe. Na mnogo načina se osećaju krivim, osećaju se loše, osećju se „prljavo“ i to su, nažalost, stvari kojima su ljudi opsednuti – objašnjava dr David Wohl.\nVećina više voli injekciju nego lek Dr Alan Taege, stručnjak za zarazne bolesti sa klinike Cleveland, rekao je da je u početku bio iznenađen kada je video javne rezultate ispitivanja i koliko je učesnika više volelo da uzimaju lekove u vidu injekcija umesto tableta. Milioni ljudi svakodnevno, kako kaže, uzimaju tablete za sve vrste zdravstvenih problema, ali kad su mladi u pitanju, ponekad je teže zapamtiti da treba uzeti tableti, a kad ljude ostare – počinju i da zaboravljaju. Dr Taege kaže da verovatno neće biti masovnog usvajanje ovog novog leka. A to zavisi od snabdevanja i skladištenja. Jer, lek će trebati da se čuva na niskim temperaturama, a ustanove će morati da imaju prostor i kapacitet da imaju pravu količinu zaliha. Takođe će zavisiti od tipičnih problema sa lekovima – ko može da ga priušti i šta će pokriti zdravstveno osiguranje. A tu je još jedan problem – neki ljudi ne vole da dobijaju injekcije.\nIstorijsko otkriće za obolele od HIV – Neki ovo opisuju kao revoluciju u lečenju HIV, zbog potencijalne pogodnosti i privatnosti pacijenta, što je nešto što mislim da će biti dobro za jedan broj pacijenata, a videćemo koliko će ih dugoročno usvojiti. Nadamo se da ćemo uspeti da pomognemo svim pacijentima da imaju bolji život – kaže dr Alan Taege, dok dr Wohl ističe da se novo otkriće nikako ne može potceniti jer je to zaista ne veliko, već istorijsko otkriće u lečenju HIV.\nČlanak Novi tretman lečenja obolelih od HIV – jednom mesečno injekcija umesto tableta svakog dana se pojavljuje prvo na eKlinika.


Vesti online / Sport / Fudbal / Mijatović: Modrić jedini pravi kandidat, dobiće Zlatnu loptu\nMijatović: Modrić jedini pravi kandidat, dobiće Zlatnu loptu\nLegendarni jugoslovenski reprezentativac Predrag Mijatović smatra da je Hrvat iz Real Madrida Luka Modrić jedini pravi kandidat za Zlatnu loptu koju dodeljuje Frans fudbal za najboljeg igrača u godini.\nLuka Modrić, hrvatski reprezentativac\nModrić je već osvojio nagrade UEFA i FIFA za najboljeg fudbalera, a preostala je Zlatna lopta koju su poslednju deceniju dobijali samo Kristijano Ronaldo i Lionel Mesi.\n- Postoji samo jedan kandidat, Luka Modrić. Mislim i da će dobiti Zlatnu loptu... Videćemo šta će da se desi, ali Luka ima najveće šanse - rekao je Mijatović.\nModrić je u ovoj godini osvojio trofej Lige šampiona sa Realom, a bio je proglašen i za najboljeg fudbalera na Mundijalu u Rusiji na kome je sa kapitenskom trakom predvodio Hrvatsku do drugog mesta.\nJoš uvek nije objavljeno koja trojica su u užem izboru, a francuski mediji nagađaju da će biti još prvaci sveta sa Francuskom Rafael Varan i Kilijan Mbape.


Beta 11. septembra 2021. 09:55\nAmbasador je istakao da je sloboda okupljanja „osnovno ljudsko pravo“, ali da je neophodno da ta okupljanja, demonstracije, budu mirne.\nBratu je istakao da „celokupna medjunarodna zajednica podržava dijalog Beograda i Prištine“ uz posredovanje Evropske unije i da Misija OEBS u Srbiji ohrabruje obe strane da razgovaraju kako bi se došlo do konstruktivnih rešenja.\n„OEBS ne učestvuje u rešavanju velikih političkih pitanja, naš odnos prema Kosovu je neutralan, ali ohrabrujemo obe strane da reše probleme i implementiraju dogovore postignute u prošlosti. Medjutim, ništa se neće desiti ako obe strane to ne žele, to je suština. To je proces u kojem EU posreduje, a mi ćemo nastaviti da ga podržavamo kako bi se životi ljudi unapredili i kako bi se svi osećali bezbedno, bez obzira na nacionalnost“, rekao je on.\n„Na rešavanju tog, ali i drugih problema izbornog procesa, radi Radna grupa Vlade Srbije u saradnji sa nama i ODIHR-om. ODIHR je do sada Vladi prosledio sedam ili osam konretnih preporuka, poslednju krajem avgusta o finansiranju političkih aktivnosti, a povratne informacije koje dobijamo pokazuju da se ti predlozi prihvataju. To je pozitivan znak, ali ostalo je još mnogo posla“, izjavio je Bratu.\nDodao je da često čuje komentare i zabrinutost da mediji u Srbiji nikada nisu bili u težem položaju i da nezavisni mediji „neće preživeti“ ukoliko se ništa ne promeni.\n„Veliki korak je napravljen usvajanjem Medijske strategije i Akcionog plana, ali implementacija ide sporo, kovid sve otežava. Trajaće dve godine, sigurno i duže, ali dok god je taj dokument osnov za diskusiju o razvoju medija, dobro je. Strategija je napisana u inkluzivnom procesu, sve medijske organizacije govore da je dobra, ali da je problem implementacija“, istakao je Bratu.\nBratu je kazao da se na medije ne sme gledati kao na neprijatelje, ali da svi učesnici medijske scene moraju „na dostojanstven i konstruktivan način iznositi svoja i slušati tudja mišljenja“.\n„Voleli bismo da u medijima vidimo pluralizam mišljenja, da vidimo istinito i ozbiljno izveštavanje jer verujemo da gradjani Srbije zaslužuju informacije koje će im omogućiti donošenje kvalitetnih odluka, pa i onih za koga glasati“, naveo je Bratu.


Protest u subotu: Vlast ne odustaje od garaža na Novom naselju i ne sluša građane (VIDEO) | Luftika\nJP “Urbanizam” predložilo je da se odbiju stotine prigovora građana na regulacioni plan Novog naselja kojim se predviđa gradnja niza garaža, kao i zidanje poslovno-stambenog kompleksa sa soliterima od 20 spratova uz Bulevar Evrope, neposredno uz novi park, koji se uređuje na toj lokaciji.\nKomisija za planove će naknadno, na zatvorenoj sednici, o tome odlučivati, a višegodišnja praksa pokazuje da se skoro uvek slože sa urbanistima.\nKako Komisija svoje odluke nikada ne saopštava javnosti i čak nema ni rok do kada treba da donese odluku, stanovnici Novog naselja i građani iz drugih delova Novog Sada koji su ih podržali konačnu odluku o primedbama na plan saznaće tek kada on dođe pred Skupštinu grada.\nUrbanisti su građanima koji su podneli više od 380 prigovora danas malo izašli u susret, samo time što su Komisiji preneli da se ipak može odustati od gradnje garaže na uglu Kneza Miloša i Jovana Dučića, kao i u Partizanskih baza 2-4, mada Komisija to ne mora da prihvati.\nIzvesno je nakon sednice da građani neće odustati i da će održati protest u subotu, 20. februara, u 11 časova, na kojem će tražiti da se odustane od gradnje niza suterenskih garaža u stambenim blokovima u Ulici Bate Brkića.\nNa samoj sednici rasprava je povremeno bila žučna i građani su uporno ponavljali da nije želja stanovnika ovog dela Novog Sada da se na mestu zelenih površina grade garaže, bilo spratne bilo podzemno-suterenske i da su to i ranije saopštavali kroz peticije i razgovore sa gradskim vlastima.\nPodnosioci primedbi su urbanistima, komisiji, kao i gradskoj vlasti zamerili što dozvoljavaju investitorima gradnju stambenih zgrada na Novom naselju, kao što je deo Satelit-Tozinovac, odnosno levo i desno do Ulice Bate Brkića uz manjak parking mesta, a sada planiraju da to nadomeste javno-privatnim partnerstvima, pa bi garaže gradili privatnici koji bi njima i upravljali i stanovnicima naplaćivali parkiranje, umesto da to budu javne površine.\nOsporavano je i što vlast uopšte ne uvažava mišljenje građana, koji se ne slažu sa ovim promenama na Novom naselju, a nekolicina je spomenula da ne treba zaboraviti da je ceo ovaj deo grada građen u vreme bivše Jugoslavije i da tada nije falilo ni parkinga, ni igrališta, ni zelenila, a poslednjih godina niču zgrade većeg kapaciteta, bez parkinga i stvaraju se drugi problemi.\nPredstavnici Urbanizma, kao i Komisije za planove, uglavnom su na prigovore građana odgovarali da analize i studije pokazuju da su potrebne garaže ili da viši planovi predviđaju zidanje npr. solitera uz Bulevar Evrope i drugo.\nTakođe, na veliki broj primedbi građana koji su učestvovali u javnoj raspravi, planeri i članovi komisije su uglavnom odgovarali da nije njihova nadležnost šta se i kako zida, nego drugih službi, a da oni samo donose planove.\nTokom rasprave, predstavnici grada su više puta spominjali da su građani, jer je i ranije bilo protesta zbog ideje gradnje garaža u Bate Brkića, upoznati sa svime i da je bilo dogovora sa stanarima, ali pred Komisijom nije bilo nikoga od stanovnika koji bi to potvrdio, nego samo građana koji su kritikovali i proceduru i predloženi plan Novog naselja koji smatraju da doprinosi samo pogoršanju uslova života.\nNakon sednice, građani su za 021.rs naveli da ne odustaju od protesta i da očekuju što više ljudi u subotu 20. februara u 11 časova na parkingu “Pod platanima” na uglu Bulevara Jovana Dučića i Kneza Miloša.\nPodsetimo da se sporni plan nalazi u proceduri još od 2017. godine. Grad je pokušao još ranije da na brzinu ubaci garaže u plan, ali je morao da ponovi javni uvid jer zakonski nije bila ispoštovana procedura.\nGrađani su se i ranije protivili ideji gradnje garaža na Novom naselju i sada nakon sednice Komisije za planove se po prvi put organizuje protestna šetnja. Ovome dodajmo i da Grad uveliko radi na pripremama za gradnju na Novom naselju, jer je tako na poslednjoj sednici Skupštine grada usvojena odluka o izradi plana detaljne regualcije, koji će obuhvatiti deo oko Bulevara Evrope.\nNećemo da sedimo skrštenih ruku dok “Vode Vojvodine” odbijaju da izdaju vodne uslove\noznakebetoniranje garaže javne garaže novo naselje novo naselje protest protest građana urbanizam\nLežaljke i tropski bar za proslavu ulaska u 3. godinu rekonstrukcije Dušanove ulice na Dorćolu


U Češkoj novi dnevni rekord - 1.677 novozaraženih koronavirusom - Izazov\nU Češkoj novi dnevni rekord – 1.677 novozaraženih koronavirusom\nNovi magazin 16. septembra 2020. 10:17\nČeška kao novi trend narednih nekoliko sedmica očekuje iz dana u dan nove rekorde priraštaja novozaraženih koronavirusom.\nTokom utorka otkriveno je 1.677 novih slučajeva, preminulo je šest pacijenata, od ukupno 38.896 zaraženih od početka epidemije trenutno je aktivnih 15.807 slučajeva od čega je 333 u bolnicama a od njih 78 ima teže simptome koji zahtevaju intenzivnu negu ili respirator.\n„U narednim danima i nedeljama ne može da se očekuje takav pad koji bi obezbedio da budemo izuzeti sa spiska rizičnih zemalja. Pre u naredne dve ili tri nedelje mozemo da očekujemo dalji dnevni rast pozitivnih slučajeva“, kazao je češkom javnom radiju Radiožurnal opunomoćenik vlade za nauku u zdravstvu, bivši šef Kriznog štaba povodom pandemije, virusolog Roman Primula.\nVodeći češki virusolog koji je u proleće bio lice borbe protiv pandemije u Češkoj rekao je da i reprodukcioni broj R koji je sada porastao na 1,59 pokazuje da se epidemija razvija.\nZaustavljanje života u Češkoj kao u proleće, po rečima Primule, međutim ne dolazi u obzir a eventualno bi moglo da dođe na dnevni red samo ako bi broj ljudi koji iziskuju hospitalizaciju počeo da se blizi kapacitetu bolnica, koje imaju oko 4.800 ležajeva za kovid-19 pacijente, od toga preko 1.000 na intenzivnoj nezi.\nZbog drugog talasa pandemije Češka je takođe odlučila da privremeno prestane da šalje svoje policajce kao pomoć zemljama na balkanskoj trasi da ostane zatvorena za migraciju pošto se na misiji u Makedoniji zarazilo virusom korona 12 od 40 čeških policajaca iz kontingenta i nedelju dana pre vremena vraćeni su kući.\nČeški policajci koji su u Severnoj Makedoniji u zajedničkim patrolama sa kolegama iz te zemlje od početka avgusta, trebalo je da se vrate u domovinu sredinom septembra ali 4. septembra su testirani i zbog 12 pozitivnih svih 40 kao i domaći policajci koji su sa njima došli u kontakt morali su u karantin u Severnoj Makedoniji.\n„S obzirom na razvoj stanja odlučio sam da ne šaljemo u inostranstvo dalje kontingente“, kazao je u utorak informativnom portalu Aktualne.cz šef češke policije Jan Švejdar.\nČeška vlada poslala je, daleko od očiju javnosti, po zaražene specijalni avion 10. septembra, što su mediji saznali tek juče, dok se ostatak kontingenta vratio normalno drumom a svih 40 je u Češkoj smešteno u karantin, ponovo su testirani a od 12 zaraženih pozitivna su bila samo dvojica policajaca.\n„Kada smo na granicama intervenisali i pomogli dvojici povređenih migranata Policija je o tome odmah informisala. A sve oko našeg povratka nastojali su da zataškaju“, kazao je jedan od policajaca koji, kao i šef češke policije, veruje da su se zarazili verovatno od migranata koje su zadržavali na granici sa Grčkom, iako je u samoj Severnoj Makedoniji od početka epidemije od preminulo više od 660 ljudi.\nGradske vlasti Brisela zabranile prostituciju radi suzbijanja…\nBorelj: Građanima Zapadnog Balkana pružiti tačne i pravovremne…\nAsanž bi mogao da završi u jednom od najgorih zatvora u SAD\nPeskov: Rusija spremna da razjasni slučaj Navaljni sa EU


20.08.2016 u 14:14\nUspešna fiskalna konsolidacija dala je prostora vladi da ne mora da žuri sa racionalizacijom zaposlenih u javnoj upravi, da se urade bolje analize, kao i da otpuštanja službenika budu manja, izjavila je danas ministarka državne uprave i lokalne samouprave Ana Brnabić, ističući da je ključno da u tom procesu ne opadne kvalitet usluga građanima. „Sve te reforme i racionalizacija će biti timski rad. Na meni je da tesno sarađujem sa svim ključnim ministarstvima na način da ne kompromitujemo usluge koje pružamo. Na primer, ako sprovodimo taj proces u zdravstvu, građani ne smeju da trpe kroz lošije usluge”, rekla je Brnabić za Tanjug. Upitana da li su dobri fiskalni rezultati ostavili prostor da se manje ušteda pravi otpuštanjem i da ukupan broj zaposlenih koji bi ostali bez posla\n15.08.2016 u 11:31\nBrnabić: Ima političke volje da se sredi javna uprava\nMinistarka državne uprave Ana Brnabić ocenila je danas da vidi političku volju da se srede stvari u javnoj upravi, ali je i dodala da je takođe potrebna i mentalna spremnost. „Dobar pokazatelj je to što od kad sam preuzela resor niko nije rekao da obratim pažnju na svoj kabinet, državne sekretare, pomoćnike ministra, kao ni na lokalne samouprave pod vođstvom SNS”, rekla je Brnabić na TV N1. Prema njenim rečima, poziv u Vladu Srbije došao je zbog iskustva koje ima u vezi sa reformom lokalne samouprave, a ima, kako tvrdi, punu podršku za reforme. „Ne bih ušla u Vladu da mislim da nije spremna za reforme. Neke su usvojene u prethodnom mandatu. Nisam imala ličnih dilema, moje mišljenje je da je prošla Vlada bila reformska, da je (Aleksandar)Vučić sa svojim timom pokrenuo neke teške\n12.08.2016 u 09:30\nNovoizabrana ministarka za državnu upravu i lokalnu samoupravu Ana Brnabić izjavila je sinoć da je racionalizacija veoma kompleksan proces, koji ne znači samo otpuštanja u državnoj upravi nego i dodatnu obuku državnih službenika. Brnabić je novinarima u Skupštini Srbije nakon polaganja zakletve rekla da državna uprava treba da bude u službi građana i privrede, ali da je važno da i državni službenici budu zadovoljni i srećni na poslu kako bi mogli da pruže kvalitetnu uslugu građanima.


Podstaknuti uspehom muzejske monodrame "Moj otac Vuk Karadžić" (koja se izvodi od 2017. godine), kustosi Muzeja Vuka i Dositeja opredelili su se da ovim specifičnim oblikom muzejske edukacije javnosti, muzejskim teatrom, predstave život i rad Dositeja Obradovića, prosvetitelja, književnika i filozofa, direktora svih škola u ustaničkoj Srbiji i prvog srpskog ministra prosvete.\nMonodrama je inspirisana Dositejevim radom i njegovim dolaskom u Beograd pred kraj života, a na repertoaru muzejske scene premijerno će se naći 23. januara naredne godine. Lik Dositeja Obradovića oživljava glumac Vladimir Cvejić, koji posetioce upoznaje sa epohom u kojoj je Dositej živeo, ličnostima s kojima se susretao i atmosferom u kojoj se rađala srpska nezavisnost tokom Prvog srpskog ustanka.\nOvaj zanimljiv program održava se u autentičnom ambijentu Muzeja Vuka i Dositeja, u zgradi u kojoj je od 1809. do 1813. godine radila Velika škola, prva srpska prosvetna ustanova namenjena višem obrazovanju. U osnivanju škole učestvovao je i Dositej Obradović, koji se na njenom otvaranju (30. avgusta 1808. godine) đacima, roditeljima i uglednicima obratio svojim govorom "O dolžnom počitaniju k naukam".\nKako se najavljuje, spajanjem Dositejeve biografije i prostora u kome se teatar odvija u potpunosti dolazi do izražaja interpretativna moć teatra i njegove scenografije, oživljavajući poznatu istorijsku ličnost čiji život i rad je na određeni način povezan sa zgradom u kojoj se danas nalazi Muzej Vuka i Dositeja.


Turizam, šansa za opštine Srbije - B92.net\nIzvor: Tanjug petak, 28.02.2014. | 18:38\nPonekad se pitam da li je neko od ovih ikada bio u inostranstvu? Postoji u Srbiji nekoliko mesta koje mozes obici ako imas krila! Putevi su razrovani, nigde kafica, odmorista zatrpana djubretom, na obalama umesto lisca sa grana vise kese. Kada ti dodje neko sa strane imas nevidjen problem kuda da ga odvedes na izlet. Umesto grandioznih planova, treba OCISTITI Srbiju.\n(mira, 1. mart 2014 09:04)\nObišao štand KiM i naravno Vojvodine.Da li ministre znate gde se nalazi prelepo mesto BLACE,da li ste obišli štand "DANI ŠLJIVA".Niste ,ali važno je date vi razgovarali o Budvi,da skoknete koji dan u uzvratnu posetu.Da li ste èuli za planinu Jastrebac?.\n(jakov, 28. februar 2014 23:22)\nKad niste u stanju fabrike da gradite,proizvodnju da povecate,5 miliona ha obradive zemlje u Srbiji da obradjujete,onda moze i turizam?\n(Jelen, 28. februar 2014 23:11)\nSrbija nema dovoljno interesantnih stvari za turizam posebno nema toliko interesantne opstine.\nTako da su to price, bez industrije nema nista\n(ZokiTamnava, 28. februar 2014 21:30)


Evropsko srebro stiglo u Mitrovicu! - Ozon Media\nSremska Mitrovica – Svetska karate federacija WUKF održala je prvenstvo Evrope u karateu za sve uzrasne kategorije. Prvenstvo je održano u Klužu – Rumunija od 5. do 9. aprila, a okupilo je 1.850 takmičara iz 26 država Evrope.\nU sastavu reprezentacije bila su i tri takmičara iz Karate kluba „Sirmium“ iz Sremske Mitrovice i to Vuk Petrović, Igor Spahić i Vladimir Pašić. Pored njih još šest takmičara iz „Sirmiuma“ je ispunjavalo normu za odlazak na ovo prvenstvo, ali zbog finansijskih sredstava na put je pošlo samo njih troje.\nU veoma velikoj i kvalitetnoj konkurenciji takmičari reprezentacije Srbije osvojili su ukupno 7 medalja i to 1 zlatnu, 2 srebrne i 4 bronzane medalje.\nVladimir Pašić je imao 44 takmičara u borbama i 52 takmičara u katama i stigao je do polufinala, Vuk Petrović se takmičio u katama i u konkurenciji je imao 35 takmičara i uspeo je da uđe u polufinale i zauzme osmo mesto što je za njegov uzrast veoma dobar plasman. Igor Spahić već iskusan takmičar na prvenstvima Evrope i Sveta u veoma jakoj konkurenciji od 28 takmičara uspeo je da uđe u finale i osvoji srebrnu medalju koja sija kao zlatna, jer je uložio puno rada u toku priprema.\n„Svi u klubu smo veoma ponosni na naše takmičare, pokazali su da zaista vrede i opravdali naše poverenje“, rekao je nakon takmičenja Stanislav Raković, trener KK „Sirmium“.\nIzveštaj sa Smotre muzičkog stvaralaštva za decu


Čistka u Zvezdi - Dvojica čekaju otkaze! - Sportske.net\nČistka u Zvezdi - Dvojica čekaju otkaze!\nStručni štab i čelnici KK Crvena zvezda Telekom odlučili su da letošnjim pojačanjima Galu Mekelu i Rajanu Tompsonu uruče otkaze pošto nisu uspeli da opravdaju poverenje koje im je ukazano.\nRadonjin šou - Pleše i povređeni Mitrović!Da li je 'Rebron' napisao Mekelu ispisnicu?Rebić: "Kao da smo igrali pred punim 'Pionirom'"Rekorder Jović: "TOP 16 ponovo na vidiku"Dobra vest - Lazić nije teško povređen\nPosle prve runde grupne faze takmičenja u Evroligi KK Crvena zvezda Telekom zahvaliće se još dvojici igrača koji su minulog leta na Mali Kalemegdan stigli kao zamena za Markusa Vilijamsa i Čarlsa Dženkinsa.\n"Novosti" saznaju da su otkazi već kovertirani i da je samo pitanje trenutka kada će Gal Mekel i Rajan Tompson razdužiti opremu šampiona Srbije.\nPomenuti izvor navodi da su predstavnici KK Crvena zvezda Telekom stupili u kontakt sa menadžerima Gala Mekela i saopštili im da žele raskid ugovora sa izraelskim internacionalcem.\nIdentična sudbina čeka i Amerikanca Rajana Tompsona koji ne pokazuje ništa zbog čega bi mu stručni štab i dalje ukazivao šansu da za popravni.\nDolazak Markusa Vilijamsa i Kvinsija Milera samo je podstakao sumnje da će doći do ovakvog epiloga a pravi uzor razlaza sa Mekelom i Tompsonom leži u tome što nisu opravdali epitet pojačanja.\nProsek Gala Mekela u Evroligi od 3.8 poena i 2.8 asistencija i Tompsonovih 6.2 poena i 1.6 skokova deluju poražavajuće zbog čega će Izraelac i Amerikanac uskoro spakovati kofere i napustiti Mali Kalemegdan.


Vi ste ovde: Home Donacija italijanske pokrajine Lombardija leka Koncentrat faktora koagulacije VIII (KLOTT) za lečenje osoba sa hemofilijom\nTim povodom, ministar zdravlja u Vladi Republike Srbije ass. dr Zlatibor Lončar istakao je veliku zahvalnost ambasadoru Italije na donaciji koja će u značajnoj meri unaprediti lečenje pacijenata obolelih od hemofilije u našoj zemlji.\n“U Srbiji trenutno živi ukupno oko 900 osoba sa hemofilijom. Donacijom koncentrata faktora koagulacije VIII, koji je izuzetno skup lek i koristi se za zaustavljanje krvarenja kod osoba sa hemofilijom, nesumnjivo ćemo u značajnoj meri uspeti da intenziviramo i unapredimo ortopedsko lečenje bolesnika sa ovim oboljenjem, prevashodno onih koji imaju teška oštećenja zglobova, i kojima je neophodna operacija. A da bi ovakve intervencije mogle da se realizuju potrebno je postojanje dobro organizovanog tima lekara različitih specijalnosti, koji mi imamo ovde u KCS, ali i dostupnost skupih lekova (koncentrat faktora koagulacije) koji se koriste za sprečavanje krvarenja kod hemofilije. Stoga je ova donacija od velikog značaja za naše pacijente”, zaključio je ministar Lončar.\nNjegova Ekselencija, gospodin Đuzepe Manco, ambasador Italije u Srbiji, istakao je izuzetnu saradnju u oblasti medicine i javnog zdravlja između Italije i Srbije. Ambasador se zahvalio regiji Lombardije i italijanskom Institutu za zdravlje koji je preko Nacionalnog centra za krv uputio ovu donaciju. “Krv predstavlja život. A ova donacija će pomoći u lečenju mnogih pacijenata od hemofilije u Srbiji. Vrednost donacije premašuje njenu komercijalnu vrednost od 1.3 miliona evra. Ona pre svega ističe vezu “ljudi ljudima” između naše dve zemlje i naše dve zajednice. Danas, otpočinjemo novi vid saradnje između naših institucija u ovoj izuzetno važnoj oblasti medicine i javnog zdravlja”, zaključio je ambasador Manco.\nDirektor Kliničkog centra Srbije doc. dr Milika Ašanin istakao je da se u ovoj ustanovi zbrinjava više od polovine odraslih bolesnika sa hemofilijom iz cele Srbije.\n“U Klinici za hematologiju KCS trenutno se leči više od 50 osoba sa najtežim oblikom bolesti kod kojih je planirano sprovođenje ortopedskih operacija. U protekle dve godine ovakve operacije su već urađene sa velikim uspehom u KCS pri čemu je veštački kuk ili koleno ugrađeno kod ukupno 11 osoba sa hemofilijom. Sada je u planu da se godišnje operiše do 20 bolesnika sa hemofilijom kojima treba da se ugradi veštački zglob kako bi mogli da se vrate normalnim životnim aktivnostima. Ovom donacijom faktora koagulacije VIII stekli su se uslovi da naš plan bude u potpunosti ostvaren”, zaključio je Ašanin.\n„Uspešnom ishodu ove donacije doprineli smo upravljanjem i pokrivanjem troškova logistike i carine, pri čemu smo tesno sarađivali sa svim uključenim stranama“, objasnio je Silvio Audisio, komercijalni direktor Kedrion Biofarma za Evropu.\n“Ponosni smo što smo radili rame uz rame sa italijanskim Nacionalnim centrom za krv (itl. Centro Nazionale Sangue prim.prev.), regijom Lombardije i njihovim regionalnim centrom za krv. Ovom donacijom, u Srbiji je povećana dostupnost terapije koja spašava život, a koja će velikom broju pacijenata sa hemofilijom omogućiti pristup tretmanu. Ovaj projekat, osim što ima izuzetnu etičku vrednost, savršeno je u skladu sa misijom Kedriona da podrži italijanski transfuziološki sistem u osiguravanju toga da se iskoristi maksimum od terapija proizvedenih od krvi italijanskih davalaca ” - zaključuje Silvio Audisio.\nHemofilija je nasledna bolest koja se odlikuje izrazitom sklonošću krvarenju već od rođenja. Nastaje zbog urođenog nedostatka proteina (faktor osam ili faktor devet) koji su neophodni za proces zgrušavanja krvi. Od hemofilije najčešće obolevaju muška deca koji bolest nasleđuju od majke koja je prenosilac oboljenja. Prosečno se na 5.000 živorođene muške dece rodi jedno dete sa hemofilijom.


Prethodnica tima UN-a doputovala u Siriju radi praćenja slabašnog mira\nPrethodnica u kojoj je šest posmatrača Ujedinjenih nacija, počela je nadzor klimavog prekida vatre u Siriji, dok aktivisti javljaju da vladine trupe nastavljaju da granatiraju pobunjeničke delove glavnog opozicionog uporišta.\nSirijska organizacija za ljudska prava sa sedištem u Londonu, javila je Glasu Amerike da se nastavlja granatiranje delova Homsa u kojima je poginulo 14 civila. Sukobi se nastavljaju i u drugim delovima zemlje, satima posle dolaska u Damask tima Ujedinjenih nacija, koji predvodi marokanski pukovnik Ahmed Imiš.\nPortparol međunarodnog izaslanika Kofija Anana je izjavio da će na početku misije biti uspostavljen operativni štab i veza sa Sirijskom vladom i opozicionim snagama, da bi obe strane u potpunosti razumele ulogu posmatrača Svetske organizacije. On je saopštio da narednih dana treba da doputuje još 25 posmatrača, a da će za dolazak većeg tima od 250 članova biti potrebni dodatni pregovori Ujedinjenih nacija i Sirijske vlade.\nGeneralni sekretar UN-a Ban Ki-mun, danas je izjavio da Sirijska vlada treba da garantuje posmatračima potpunu slobodu kretanja da bi nadgledali prekid vatre. Ban je rekao da je sporazum „vrlo klimav“ i da sirijske vlasti moraju da ispolje uzdržanost, a opozicione snage potpunu saradnju.\nAmerička ambasadorka u Ujedinjenim nacijama Suzan Rajs, danas je izjavila da će Savet bezbednosti razmotriti rezoluciju kojom se traži dolazak u Siriju posmatračke misije u punom sastavu, ako se nastavi nasilje i kršenje prekida vatre.


Ispit na Nilu - Borivoj Erdeljan - Dnevni list Danas\nPočetna » Kolumne » Borivoj Erdeljan » Ispit na Nilu\nRezultat glasanja naroda, koje osigurava „odrešene ruke“ predsedniku Egipta duže od decenije, sve do 2030 – sasvim izvesno – izvestan je i pre nego što se prebroje listići obavljenog referenduma.\n0Piše: Borivoj Erdeljan 24. aprila 2019. 18.05\nČetiri dana uoči trodnevnog izjašnjavanja šezdeset jednog miliona birača, poslanici u parlamentu brojnim i raznolikim (pored ostalog, obaveznih 25 procenata mesta za žene) amandmanima, predloženim u februaru, značajno su promenili Ustav, koji sada – još i uz pečat nacije – Abdulu Fatahu al Sisiju daje potpunu vlast duž Nila.\nTakvo uverenje, kao zajednički imenitelj, mnogih komentara u svetu, Kairo zvanično odbacuje, kao i da je brzopotezni postupak ostavio većinu građana nedovoljno upućenu o čemu su zapravo odlučivali.\nDržavna služba za informisanje je poručila – čini se kao svoj kompas stranim medijima – da „narod Egipta jedini ima pravo da izražava svoje odlučno mišljenje o amandmanima i to u demokratskom sistemu poznatim putem – glasanjem, pa svako netačno čitanje takve pouke nije vredno pažnje“.\nPrvi put izabran 2014, prošle godine u martu šef države je još jednom – sa 97 odsto glasova na biralištima – osigurao novi mandat, a 2019. promenom najvišeg zakona nastavlja maratonsku misiju, koju nezadovoljnici nazivaju autoritarnom. Politički sledbenici i pristalice, poput Mohameda abu Hamida, objašnjavaju da Sisiju „treba dozvoliti produženo vreme da nastavi sa reformama i važnim političkim i ekonomskim merama, koje je započeo“.\nOpozicionari, iz svog ograničenog prostora, po rečima Halida Dauda, smatraju da se radi o „apsurdnom grabljenju vlasti“. Upućeni u domaće prilike pritom primećuju da su Egipćani, „politički veoma aktivni u vremenu od arapskog proleća, obaranja autokratskog režima Hosnija Mubaraka i izbora prvog civilnog šefa država Mohameda Mursija i posle godinu dana njegovog obaranja sa vlasti, upravo Sisijevim preuzimanjem kormila kao ‘odbranom od islamizma’, do danas mnogo izgubili od poleta i zapali u stanje povećane apatije“.\nIstovremeno, jasno je i da predsednik (bio je u činu feldmaršala, dok je komandovao vojskom) računa na podršku „zabrinutih za čuvanje bezbednosti u uzburkanom regionu i vrućem okruženju“, imajući na umu neposredne potrese u susedstvu – Libiji i Sudanu. Posebno je siguran i oslonac na stroj državi bliskih medija, pa čak i valjan doprinos – piše NJujork tajms – „nekolicine dobro poznatih pevača, koji su snimili programe podrške ustavnim promenama“.\nAli, nekoliko glumaca, javnih kritičara amandmana, staleška udruženja su ipak kaznila suspenzijom, a preti im i krivično gonjenje. Opozicioni agitatori se – sem toga – žale da su bili sprečeni da učestvuju u javnim debatama.\nKao veoma strogi kritičari su se oglasile Organizacija za praćenje ljudskih prava i Međunarodna komisija pravnika. U saopštenju prenesenom iz Bejruta ukazuju da će amandmani „potkopati nezavisnost egipatskog pravosuđa, koje gubi vrednost, a povećati moć vojske da se upliće u politički život. Dodaju i svoju ocenu da je „uz postojeću represiju slobodno i fer glasanje nemoguće“.\nU parlamentu, sa 596 poslanika – a većina je lojalna predsedniku Abdel Fatahu al Sisiju – set ustavnih promena je prihvaćen glasanjem 531:22.\n„Amandmani su flagrantna pretnja vladavini zakona i nezavisnosti sudstva i ako budu usvojeni istinski će staviti armiju iznad zakona i potvrditi potčinjenost sudskih i istražnih autoriteta“, zaključuje Said Bernabia, jedan od direktora Međunarodne komisije pravnika.\nTokom sprovođenja referenduma Državna služba za informacije Egipta (SIS) je izdala veoma detaljno saopštenje o svom viđenju velike pažnje svetske štampe na raznim jezicima, u hiljadama listova, televizijskih kanala i veb sajtova o narodnom izjašnjavanju. Precizno se nabraja da je zatraženo 549 novinarskih akreditacija, a odobrena je samo jedna manje. Odbijen je jedino zahtev Bi-Bi-Sija. Podvlači se i potpuna sloboda u radu izveštača („nije dobijen nijedan protest“).\nRevnosni državni istraživači navode i trendove u zapažanju tako brojne sedme sile na terenu kao „globalni konsenzus o referendumskoj proceduri i atmosferi stabilnosti u sto odsto bezbednom okruženju, uprkos terorističkih opasnosti u prošlosti“. Smatraju da je vredno zapaziti da je bilo priloga – „ne više od četiri“ – koji su bez provere pisali o „torbama hrane deljenim nekim biračima ili o prevoženju građana sa sela da glasaju. Objašnjava se da je takva pomoć u naturi dolazila od poslovnih ljudi ili predstavnika partija, a ne od bilo koje državne ustanove.\nPominje se da je nekoliko medija tragalo za stavovima i aktivnostima partija, koje se protive ustavnim promenama, uključujući ljude iz Građanskog demokratskog pokreta, pa „sve to potvrđuje slobodno iznošenje pogleda“.\nPored svih ovih lekcija o građansko-patriotskoj dužnosti, nailazi se i na praktično upozorenje zamenika predsednika Nacionalne izborne komisije Mahmuda el Šerifa (kako je preneo list Egypt Today) da glasanje jeste demokratska obaveza, ali je po zakonu kazna za neizlazak na biralište – pet stotina egipatskih funti (3.000 srpskih dinara), što u ranijim prilikama nije naplaćivano.\nMerenje političkog pulsa nije jednostavno.


Vesti online / Srpski informativni portal / Trampova administracija nikada nije udarila ovakav šamar NATO-u\nDonald Tramp ispalio NATO zbog Kine\nAmerički saveznici zabrinuto su dočekali ovu vest, protumačivši je kao stavljanje interesa istočnih sila ispred njihovih, uprkos tome što, barem zvanično, za SAD imaju daleko veću važnost. Vest o Tilersonovim planovima saopštila su četvorica visokih zvaničnika Trampove administracije.\nBritanski "Telegraf" navodi da je ovakva odluka američkog šefa diplomatije možda nagovestila da administracija Donalda Trampa planira tektonsku promenu politike, te da će odnose sa velikim silama staviti ispred interesa manjih zemalja, koje su svoju bezbednost stavile u ruke Vašingtona.\n* Evo od čega zavisi Trampov "dil" sa Rusijom\n* Tramp pita Merkelovu: Kako je raditi sa Rusima?\nHvalospevi Donalda Trampa na račun Vladimira Putina već su opšte poznata stvar, kao i to da je Reks Tilerson za vreme direktorskog mandata u "Ekson mobajlu" imao tesne poslovne veze sa Rusijom, te da je čak dobio i odlikovanje od Putina lično. Ove činjenice dodatno su podgrejale strah američkih saveznika da će u novoj eri diplomatskih odnosa SAD i Rusije oni biti ostavljeni na na cedilu.\nPortparol Stejt departmenta Mark Toner nije mogao da potvrdi planove Reksa Tilersona za april, ali se zato oglasio jedan od bivših zvaničnika Bele kuće, iz koje poslednjih meseci informacije cure kao iz pokvarene slavine.\n- Tilersonovi planovi samo dokazuju da je administracija Donalda Trampa bliska Rusiji. Lično mislim da Amerika ne bi smela svoje prve poslove da sklapa sa autokratama. Predsednik bi morao da počne poslovne odnose sa velikim demokratskim zemljama, a NATO je njihov bezbednosni garant - rekao je zvaničnik za "Njujork tajms", zahtevajući da ostane anoniman.\nSvaka poseta visokog američkog državnika Rusiji biće pod lupom javnosti, naročito nakon što je direktor FBI Džejms Komi u ponedeljak uveče izjavio da FBI istražuje mogućnost tajnog dogovora Kremlja i Trampovih šefova predsedničke kampanje, iako za to sada ne postoji nijedan čvrst dokaz.\nU međuvremenu, Donald Tramp ne odustaje od svojih stavova, te je tako čak i na sastanku sa nemačkom kancelarkom Angelom Merkel insistirao da "članice NATO alijanse plate svoja dugovanja" (minimum 2% BDP-a a odbranu), a nedugo zatim na Tviteru i direktno prozvao zvanični Berlin, napisavši da "Nemačka duguje ogroman novac Americi".\nBivši diplomata Severnoatlantske alijanse u razgovoru za "Vašington post" izjavio je da "ipak postoji nada da će Reks Tilerson pronaći vremena da poseti i Brisel ako se, recimo, promeni datum sastanka NATO alijanse".\n- Ključno je zadržati jedinstven, čvrst stav prema Moskvi. S obzirom na izazov koji predstavlja Rusija, jako je važno da i Evropa i SAD imaju isto stajalište, ako je to ikako moguće - rekao je diplomata.


Živeti s pušačem\nD. C. 20. decembra 2014. 05:30\nNova studija upozorava na to da su nepušači koji žive sa pušačima izloženi trostruko većem nivou štetnih čestica nego što preporučuje Svetska zdravstvena organizacija. To znači da su nivoi štetnih čestica u kući sa pušačima slični onim u velikim zagađenim gradovima.\n„Pušači često izražavaju stav da zagađenje spoljašnjeg vazduha predstavlja istu opasnost kao duvanski dim u kući“, kaže autor studije dr Šon Sempl sa Univerziteta u Aberdinu u Škotskoj.\n„Merenja pokazuju da pušenje može da proizvede veoma visoke nivoe toksičnih čestica u domu. To znači da pasivno pušenje izlaže nepušača mnogo većim zagađenjima od onog koje može iskusiti napolju, u većini gradova. Dom bez duvanskog dima najefikasniji je način za drastično smanjenje iznosa štetnih čestica koje udiše nepušač, ali i deca“, savetuje Sempl.\nAutori studije upoređivali su odnos nivoa čestica, kao što su prašina ili čađ u vazduhu, u 100 kuća sa pušačima i 20 kuća bez pušača u Škotskoj. Utvrđeno je da je prosečna koncentracija čestica oko 10 puta veća u domovima sa pušačima nego u nepušačkim domovima.\nU proseku, nepušači koji žive sa pušačima izloženi su nivoima štetnih čestica tri puta više od limita godišnje bezbedne izloženosti, prema normama Svetske zdravstvene organizacije.\nPušenje u trudnoći i zdravlje bebe\nPušenje u američkim gradovima\nU rezultatima studije navodi se i da mnogi nepušači koji žive sa pušačima udišu slične količine štetnih čestica kao nepušači koji žive i rade u okruženju bez duvanskog dima, ali u gradovima sa visokim nivoima zagađenja vazduha, kao što su London ili Peking.\nIstraživači su procenili da osoba koja živi u kući bez duvanskog dima udiše oko 0,76 grama štetnih čestica u periodu dužem od 80 godina, u poređenju sa 5,82 grama osobe koja svoje domaćinstvo deli sa pušačem.\nIstraživači navode: ako bi pušači prestali da puše kod kuće, nepušači bi udisali oko 70% manje štetnih čestica dnevno.\nDuvanski dim u „pušačkom domu“ najviše pogađa veoma malu decu i starije osobe, jer su njihova pluća i organizmi najosteljiviji.\nUpozorenje za pušače: pušenje u domu nije „samo vaša stvar“ već ima štetan uticaj na zdravlje ostalih ukućana.\nduvanski dim i zdravljeduvanski dim i štetnostpasivno pušenje i zdravlje deceštetnost pušenja\nRak – da li stopa smrtnosti konačno opada?


Otvoren novi distriubutivni centar kompanije "Tirnatur" u Krnjevu\nTirnatur koja se bavi otkupom, transportom, skladištenjem, veleprodajom i distribucijom svežeg i pasterizovanog voća i povrća iz Srbije.\nU Krnjevu je svečano otvoren novi distributivni centar kompanije Tirnatur koja se bavi otkupom, transportom, skladištenjem, veleprodajom i distribucijom svežeg i pasterizovanog voća i povrća iz Srbije.\nOtvaranje je obeleženo obraćanjem direktora kompanije Tirnatur Nikole Stanojkovića, simboličnom sadnjom 4 drveta od strane osnivača, kao i osveštavanjem objekta, dok su događaju, pored domaćina, prisustvovali i partneri kompanije, kao i predstavnici lokalne samouprave na čelu sa predsednikom opštine Velika Plana Igorom Matkovićem.\nKao moderna domaća firma, koja neguje porodične, tradicionalne i domaćinske vrednosti, najveći deo poslovanja kompanije Tirnatur je usmeren na otkup voća i povrća iz naše zemlje zbog čega je otvaranje novog distibutivnog centra veliki podstrek za privredu ovog dela Srbije. Pored izuzetnog značaja kada je u pitanju privredni razvoj celog Podunavskog okruga i sigurnosti koje će novootvoreni objekat doneti malim i srednjim proizvođačima iz čitave Srbije, u njemu će svakodnevno biti zaposleno 15 ljudi.\nNajbitniji deo novog Tirnatur distributivnog centra, koji je izgrađen u skladu sa najvišim evropskim standardima, predstavlja moderna hladnjača opremljena najsavremenijim rashladnim sistemima i pratećom tehnologijom koja se prostire na čak 2500m².\nU otkupnom centru Tirnatur će se čuvati i sortirati voće i povrće koje u 90% slučajeva pripada kategoriji I klase. Istovremeno će se vršiti i skladištenje drugih klasa, kao i industrijskog voća i povrća, ukoliko je procena da je u pitanju sigurna i profesionalna saradnja.\nPrimenom poslovnog modela ekskluzivnih kooperacija sa domaćim proizvođačima, kompanija Tirnatur pruža mogućnost svojim partnerima i saradnicima za sigurno ostvarenje plasmana njihove robe, ne samo na teritoriji Srbije, već i Crne Gore i Makedonije. Na taj način, partneri kompanije ostvaruju mnogobrojne prednosti, rasterećuju svoje poslovanje i budžet, optimizuju poslovne procese podižući svoju konkurentnost na tržištu.\nIz kompanije Tirnatur je najavljeno da će vrednost celokupne investicije nakon svih završenih radova iznositi 2 miliona evra, a u planu je proširenje rashladnog prostora za još 2500m² do kraja 2021. godine, kao i zaposlenje novih radnika u narednom periodu. Takođe, u okviru distributivnog centra biće izgrađen i moderan pakir-centar velikog kapaciteta koji će dodatno unaprediti poslovanje kompanije i omogućiti dodatne prednosti saradnicima.


Merkelova: „Mapa puta“ o Donbasu u narednih mesec dana - Sputnjik Srbija\n18:48 25 Avgust 2019\nMerkelova: „Mapa puta“ o Donbasu u narednih mesec dana\n02:27 20.10.2016 (osveženo 02:28 20.10.2016) Preuzmite kraći link\nLideri Rusije, Nemačke i Francuske Vladimir Putin, Angela Merkel i Fransoa Oland završili su pregovore o Siriji. Pregovori su trajali dva i po časa.\nNakon samita u „normandijskom formatu“ nemačka kancelarka Angela Merkel izjavila je da je bilo važno da se ponovo otvori ovaj kanal za pregovore.\nOna je dodala da rad na temu bezbednosti i političkog napretka u Ukrajini treba nastaviti u okviru „mape puta“ koju „Normandijska četvorka“ treba da pripremi u narednih mesec dana.\nU okviru „mape puta“ o Donbasu potrebno je da se realizuje zakon o specijalnom statusu regiona, izjavila je nemačka kancelarka.\n„Današnji dan, kao što sam i predvidela juče, nije doneo čudo, ali smo razgovarali o procesu rada koji ima mnogo nijansi i na toj osnovi sada mora da se radi na temama bezbednosti, temama političke realizacije i na temu stvaranja mape puta, što je i predstavljalo današnji napredak“, istakla je Merkelova.\nGovoreći na zajedničkoj konferenciji lidera Nemačke i Francuske, Merkelova je istakla da bi sastanci u „normandijskom formatu“ trebalo da se redovno i kontinuirano održavaju.\nMinistrima spoljnih poslova „Normandijske četvorke“ naloženo je da odmah počnu sa pripremama za izbore u Donbasu, izjavio je francuski predsednik Fransoa Oland na konferenciji za medije nakon sastanka u „četvorke“ u Berlinu.\n„Između ostalog, govorili smo o izborima u Donbasu. I to će biti osnovni zadatak naših ministara u narednim danima“, rekao je Oland.\nOn je dodao da će mapu puta za realizaciju Minskog sporazuma usaglašavati ministri.\n„Bilo je važno da se krene napred na nekoliko tačaka, a posebno po pitanju bezbednosti, humanitarne i političke“, istakao je Oland.\nOland je nakon razgovora sa ruskim predsednikom Vladimirom Putinom i nemačkom kancelarkom Angelom Merkel izjavio da je potrebno da se izvrši maksimalan pritisak na Rusiju o Siriji.\nOn je dodao da se na sastanku razgovaralo o razdvajanju „umerene“ opozicije od terorista Nusra fronta u Siriji.\n„Zato moramo da izvršimo što je moguće veći pritisak, jer samo na taj način možemo doneti odluku“, rekao je francuski predsednik.\nOn je istakao da „sadašnja kratka pauza u vojnim dejstvima treba da se iskoristi za pružanje humanitarne pomoći, kao i svemu onome što može da doprinese političkoj debati o budućnosti Sirije“. „Francuska i Nemačka u potpunosti su spremne da doprinesu takvim inicijativama, kao i isporuci humanitarne pomoći Alepu“, rekao je francuski predsednik. „To je naša dužnost i mi obećavamo da ćemo je ispuniti“, dodao je on.\nOland je rekao da je u Alepu potrebno da se produži primirje za isporuku humanitarne pomoći i povlačenje boraca. On je pozvao na maksimalan pritisak da se primirje produži.\nU poslednjih nekoliko meseci u sirijskom Alepu izuzetno se pogoršala situacija: u gradu i okolini se vode teške borbe. Zapad optužuje Moskvu i Damask za bombardovanje civila i položaja naoružane opozicije.\nSirija i Rusija insistiraju da napade izvode isključivo na položaje terorista i optužuju SAD da ne mogu da utiču na trupe „umerene opozicije“ i njihovo razdvajanje od ekstremista.\nPre susreta o sirijskoj situaciji Putin, Merkelova i Oland, kao i predsednik Ukrajine Petro Porošenko razgovarali su o situaciji u Donbasu u okviru takozvane „Normandijske četvorke“.\nmapa puta, pregovori o Siriji, Angela Merkel, Fransoa Oland, Vladimir Putin, Berlin, Sirija


CEFL: Težak test za Vukove | N1 Srbija\nCEFL: Težak test za Vukove\nIzvor: SAAF, Stefan Ugljarević\nSBB Vukovesu ove sezone pojačali Amerikanci, kvoterbek Luis Kindl i trkač Dvejn Brejdi, dok su gosti poverili napad kvoterbeku Kventinu Vilijamsu,a Čarls Mekre i Andre Vajt igraju i u napadu i u odbrani.Među redovima turskog tima su i „naše gore listovi“, Ivan Pavlović, Sava Petrović i Stefan Drecun, od kojih su poslednja dvojica potekla upravo u SBB Vukovima.\nU Istočnoj konferenciji su i dalje opcije otvorene, pa timovi imaju sve razloge da ulože i poslednji atom snage u pobedu. Šampion ove konferencije igraće u finalu protiv prvoplasiranog timaZapada, a to su Svarko Rejdersi iz Insbruka. Oni su sa dva pobede protiv poljskih Vroclav Pantera i danskih Triangl Rejzorbeksa već overili vizu za CEFL Bowl XII.\nTagovi: sbb vukovi , cefl , američki fudbal\nFOTO: Doček košarkaša u Beogradu\nKRIK: Vulin nam rekao da je unosio po 9.000 evra u zemlju\nGeorgiev: Vulin se zapetljao kao pile u kučine\nŠoškić: Ovoliko jačanje dinara nije smelo da se desi\nAfera Vulin - kako je ministar u zemlju uneo 205.000 evra\nDan uživo: Vulinovi odgovori otvaraju brojna matematička pitanja\nAkcionari Jugoremedije protiv najavljene prodaje fabrike\nMožemo li da budemo efikasni u radu kao Japanci?\nUmesto rešenja problema, u zemunsku školu poslata inspekcija\nVučić u UN: Srbija spremna na teške kompromise oko Kosova


Novi termin na kioscima - specijalni rat - Raskrikavanje\nIzvorni članak je objavljen 21.06.2018. (Informer)\n22.06.2018. Vesna Radojević Foto: Printscreen\nNa pitanja zašto su naredni dani presudni za Kosovo kao i zašto se svaka kritika vlasti nužno predstavlja kao napad na predsednika Vučića, nepotpisani autori teksta nisu dali odgovor.\nNije objašnjeno ni zašto bi kritika na račun vlasti uticala na Aleksandra Vučića da prizna Kosovo kao nezavisnu zemlju.\nPrva od tih afera bila je lažirana otmica novinara Stefana Cvetkovića na osnovu koje je Vučić trebalo da se osumnjiči i u javnosti označi kao kriminalac koji otima i ubija nepodobne novinare.\nPostupak kojim bi sud utvrdio da li je otmica bila lažna ili ne, nije završen. Za sada je samo podneta krivična prijava zbog sumnji na krivično delo lažno prijavljivanje. Ovo je ranije za KRIK potvrdio i tužilac Osnovnog javnog tužilaštva u Vršcu Tihomir Knežević.\nKritika vlasti kao specijalan rat protiv države\nInformer, Marko Đurić pa Aleksandar Vučić - ovim redom su stigli komentari vlasti na nedavna dešavanja i pisanja medija o društvu u kome je na meču Srbija - Kostarika na svetskom prvenstvu navijao predsednikov sin Danilo.\nPrema njihovim izjavama može se zaključiti da vlasti imaju novu strategiju - bilo koju kritiku ili novinarsko otkriće nepovoljno po vlast mora se prikazati kao „vrhunski nepatriotizam“ u trenutku rešavanja kosovskog problema.\nDirektor Kancelarije za Kosovo i Metohiju i visoki funkcioner Srpske napredne stranke Marko Đurić rekao je za RTS da nije slučajna količina pritisaka koja se primenjuju prema predsedniku Srbije Aleksandru Vučiću i njegovoj porodici, ocenjujući da se sve to vrši u cilju slabljenja pregovaračke pozicije Beograda.\n"Nije slučajno što smo juče mogli da vidimo sramnu, oslobadjajuću presudu za napad na (brata Aleksandra Vučića) Andreja Vučića, koji je valjda kriv i svojim bubrezima je napao pendreke policajaca, ili pokušaj kriminalizacije njegovog sina (Danila) i predstavljanje u najgorem mogućem svetlu... Sve to ima za cilj da izvrši psihološki pritisak na pregovarače Srbije", kazao je Djurić.\nO novoj presudi Apelacionog suda ali i o „specijalnom ratu“ pišu i drugi prorežimski mediji - Srpski telegraf i tabloid Alo trvrdeći da „blokade puteva i svi drugih pritisci iznutra i spolja sa elementima specijalnog rata imaju cilj da se oslabi pozicija Srbije u pregovorima u Briselu“.\nPrema odluci “žutih sudija”, piše Alo, ispada da je Andrej Vučić sopstvenim bubrezima nasrnuo na palice žandarma koji su ga besomučno pretukli.\nIzgleda da je predsedniku Vučić Alo postao omiljeni tabloid jer je ovu presudu prokomentirisao gotovo istovetno kao ovaj dnevni list.\n„Kada vas ubeđuju da su krivi bubrezi moga brata što su napali nečije prendreke, a pre toga su pričali da nije dao ličnu kartu, posle čega se ispostavilo da je dao sva dokumenta... Šta ćete, tako vam je u diktatorskim zemljama“ prenose mediji Vučićevu izjavu koji se upitao i kako starijem sinu Danilu da objasni zašto se vodi kampanja protiv njega.\nKRIK je nedavno objavio da je sin Aleksandra Vučića, Danilo, uslikan na Svetskom prvenstvu u fudbalu kako navija za reprezentaciju Srbije na utakmici protiv Kostarike sa grupom ljudi među kojima su novinari prepoznali trojicu navijača iz ekipe ubijenog Aleksandra Stankovića, poznatijeg kao Sale Mutavi. Protiv njih vođeni su postupci za različita krivična dela, od trgovine drogom i držanja oružja do demoliranja ugostiteljskih objekata.\nSvi su obučeni u iste majice sa iscrtanim Kosovom i natpisom „Nema predaje“, humanitarne organizacije „Srbi za Srbe“.\nDrugi slučaj zbog kog je reagovao Marko Đurić komentarima da predstavljaju napad na porodicu Aleksandra Vučića je ukidanje prvostepene presude kojom su u decembru prošle godine na uslovne kazne zatvora osuđena sedmorica žandarma zbog napada na Andreja Vučića i Predraga Malog tokom Parade ponosa.\nApelacioni sud u Beogradu je ovu presudu vratio na ponovno suđenje i istovremeno potvrdio oslobađajuću presudu komandantu tog žandarmerijskog voda.


Realizovan projekat podrške Vlade Švajcarske\nIz Crvenog krsta Crne Gore da je ukupna vrijednost projekta bila skoro 190.000 eura\n3033 pregleda\t5 komentar(a)\nFoto: Crveni krst Crne Gore\nCrveni krst Crne Gore (CKCG) završio je realizaciju projekta, koji je bio usmjeren na saniranje humanitarnih posljedica pandemije koronavirusa, saopštili su iz te organizacije, navodeći da je podijeljeno osam hiljada humanitarnih paketa širom Crne Gore.\nIz CKCG naveli su da je tromjesečni projekat "Pružanje humanitarne podrške stanovništvu socijalno ugroženom pandemijom Covid 19 u Crnoj Gori" podržala Vlada Švajcarske, a njegova ukupna vrijednost je bila skoro 190 hiljada eura.\n„Podrškom su bile obuhvaćene četiri hiljade porodica iz svih crnogorskih opština, koje su dobile pomoć u prehrambenim i higijenskim paketima putem opštinskih organizacija CKCG. Tako je ukupno podijeljeno osam hiljada humanitarnih paketa“, kaže se u saopštenju.\nGeneralna sekretarka CKCG Jelena Dubak kazala je da im je podrška Vlade Švajcarske mnogo pomogla da odgovore na brojne zahtjeve koje su dobili od njihovih korisnika, a kojih je u toku epidemije bilo drastično više u odnosu na redovne okolnosti.\nOna je navela da se nada da su na taj način uspjeli da ublaže njihovu socijalnu ugroženost i u određenoj mjeri unaprijede kvalitet života, što je i bio cilj projekta.\n„Ova pomoć je stigla u periodu kad je to bilo najpotrebnije, pa smo zbog toga posebno zahvalni Vladi Švajcarske i njenim predstavnicima sa kojom smo imali veoma lijepu saradnju i koji su na pravi način razumjeli potrebe naših građana“, dodala je Dubak.\nOna je poručila da CKCG nastavlja sa aktivnostima i podjelom pomoći najugroženijima.\n„Ali se nadamo da su najveći humanitarni izazovi kad je koronavirus u pitanju za nama", kazala je Dubak.\nOna je podsjetila da je CKCG od početka epidemije podijelio pomoć za oko 38 hiljada socijalno najugroženijih porodica, koje su dobile ukupno više od 55 hiljada humanitarnih paketa pomoći.\n„Podrška Vlade Švajcarske je realizovana u saradnji sa Operativnim štabom za upravljanje donacijama Nacionalnog koordinacionog tijela i Vladom Crne Gore“, dodaje se u saopštenju.\nCrveni krst Crne GoreCKCGCrveni krsthumanitarna pomoćŠvajcarskaVlada Švajcarske\n19.10. 21:23 h\t313\t67895\n19.10. 19:42 h\t55\t65324\n19.10. 15:19 h\t113\t48306\n19.10. 18:06 h\t70\t44872\n19.10. 15:50 h\t88\t39644


Rihter u radnoj posjeti Maji Gojković, predsjednici Upravnog odbora FSK-a – Forum of Slavic Cultures\nRihter u radnoj posjeti Maji Gojković, predsjednici Upravnog odbora FSK-a\nVijesti, Za medije / By ana\nU okviru radne posjete Republici Srbiji, direktorka Foruma slovenskih kultura (FSK) dr Andreja Rihter sastala se sa predsjednicom Upravnog odbora FSK-a Majom Gojković, potpredsjednicom Vlade i ministarkom kulture i informisanja Republike Srbije. Razgovarale su o strateškim orijentacijama fondacije, među kojima će jedna od ključnih biti povećanje prepoznatljivosti slovenskih kultura u svijetu.\nMaja Gojković, potpredsjednica Vlade i ministarka kulture i informisanja Republike Srbije, razgovarala je sa Andrejom Rihter, direktorkom FSK-a, o strateškim orijentacijama međunarodne fondacije u sljedećem petogodišnjem periodu (2022–2027). U tom periodu će jedan od glavnih prioriteta biti povećanje prepoznatljivosti slovenskih kultura u svijetu organizacijom većih, istaknutijih događanja, kao i kroz pojačanu saradnju sa međunarodnim organizacijama (npr. UNESCO-om, Savjetom Evrope, Ujedinjenim nacijama itd.) i kulturnim institucijama izvan slovenskog svijeta. Tako će slovenske kulture biti intenzivnije prisutne ne samo na području slovenskih zemalja, već i na globalnoj sceni. Predstavnici drugih kultura takođe će na svoj način učestvovati u projektima FSK-a.\nTakva saradnja se očekuje, na primjer, u okviru projekta Živa – nagrade za najbolji slovenski muzej i kulturni i prirodni spomenik. Ako epidemiološka situacija to dopusti, ovogodišnja dodjela i međunarodna konferencija biće održana u septembru u Beogradu. Jedan od razloga je aktivno učešće srpskih muzeja u aktivnostima FSK-a i njihov napredak u prethodnom periodu. Muzejski sektor u Srbiji je bogatiji za novi zakon, koji bi trebalo da dodatno unaprijedi i modernizuje rad muzeja i zaštititi kulturnu baštinu u Srbiji.\nPrema riječima dr Andreje Rihter, direktorke Foruma slovenskih kultura, Srbija je najaktivnija zemlja u zbirci 100 slovenskih romana, najstarijeg projekta FSK-a, koji ove godine slavi 15. godišnjicu postojanja i u okviru kog je do sada objavljeno 87 romana.